title: Antillienrastuli

text: Antillienrastulia tavataan Jamaikassa, Hispaniolalla, Dominicassa, Martiniquessa, Saint Luciassa ja Saint Vincentilla. Lajin kannan kokoa ei tiedetä, mutta sitä on kuvattu melko yleiseksi ja se on luokiteltu elinvoimaiseksi.


title: Otto Luotonen

text: Otto Luotonen (s. 8. toukokuuta 1972) on suomalainen muusikko, joka tunnetaan parhaiten hardcore punk -yhtyeen Rytmihäiriön rumpalina, jossa hän soitti yhtyeen perustamisesta vuoteen 2016 saakka. Hän toimii myös yhtyeiden Jumalation sekä Força Macabra laulajana.


title: Otto Luotonen

text: Varsinaiselta ammatiltaan Luotonen on taksinkuljettaja.


title: Havaijinrastuli

text: Havaijinrastuli ("Myadestes obscurus") on rastaiden heimoon kuuluva varpuslintu.


title: Havaijinrastuli

text: Havaijinrastulia tavataan kotoperäisenä Havaijin saarella. Aiemmin sitä tavattiin koko saarella, mutta nykyisin vain sen etelä- ja itäosissa. Vuonna 1976-1979 lajin populaatioksi arvioitiin noin 170 000 yksilöä ja vuonna 1995 kannan arveltiin tästä vahvistuneen. Havaijinrastulia esiintyy kuitenkin hyvin pienellä alueella ja sitä uhkaa elinympäristöjen tuhoutuminen, joten se on luokiteltu vaarantuneeksi.


title: Goldstein

text: Goldstein on muun muassa seuraavien henkilöiden sukunimi:


title: Bimini

text: Bimini on Bahaman läntisin alue Miamin itäpuolella. Sen suurimmat saaret ovat North Bimini ja South Bimini. Saarilla on arvioitu olevan noin 1 600 asukasta.


title: Bimini

text: Biminin alue oli aiemmin nimeltään Bimini and Cat Cay. Siihen kuuluu hallinnollisesti myös muutamia pääsaarista erillään etelässä olevia saaria, jotka eivät kuitenkaan kuulu siihen maantieteellisesti.


title: Kauainisorastuli

text: Kauainisorastuli ("Myadestes myadestinus") on sukupuuttoon kuollut, rastaiden heimoon kuulunut varpuslintu.


title: Kauainisorastuli

text: Laji eli kotoperäisenä Kauain saarella. Viimeinen varma havainto siitä tehtiin vuonna 1985 eikä siitä saatu enää varmoja havaintoja vuosina 1995 ja 1997 tehdyissä etsinnöissä. Suurimmat syyt lajin häviäimiseen olivat vieraslajeina saarelle tulleiden hyttysten levittämät taudit ja metsien häviäminen.


International Lesbian, Gay, Bisexual, Transgender and Queer Youth and Student Organisation eli IGLYO on kansainvälinen lesbo-, homo-, biseksuaali-, trans- ja queer-nuorten ja -opiskelijoiden järjestö, joka on perustettu vuonna 1984. IGLYO toimii pääasiassa Euroopassa.


title: International Lesbian, Gay, Bisexual, Transgender and Queer Youth and Student Organisation

text: IGLYO järjestää vuosittain konferensseja ja opintojaksoja nuorille aktivisteille. Poliittisella tasolla IGLYO edistää aktiivisesti seksuaali- ja sukupuolivähemmistöön kuuluvien nuorten asioita Euroopan parlamentissa, Euroopan komissiossa ja Euroopan neuvostossa. IGLYO on aktiivinen jäsen Euroopan nuorisofoorumissa, ILGAssa, ILGA-Europessa ja Euro-Mediterranean Youth Platformissa. Se toimii yhdessä useiden muiden nuorisojärjestöjen, kuten kansallisten nuorisovaltuustojen, eurooppalaisten opiskelijajärjestöjen ja eurooppalaisten poliittisten nuorisojärjestöjen, kanssa.


text: IGLYOn puheenjohtaja vuosina 2012–2013 oli suomalainen Roh Petas.


text: IGLYOlla on noin 50 jäsenjärjestöä. IGLYOn suomalaiset jäsenjärjestöt ovat Seta ja Homoglobiini.


title: Kuubanrastuli

text: Kuubanrastuli ("Myadestes elisabeth") on rastaiden heimoon kuuluva varpuslintu.


title: Kuubanrastuli

text: Kuubanrastulia tavataan Kuubassa ja sitä on kuvattu melko yleiseksi. Laji on luokiteltu silmälläpidettäväksi, koska sen kanta on kuitenkin melko pieni ja sitä tavataan vain pienellä alueella, jota uhkaa sopivien elinympäristöjen häviäminen.


title: Panamanrastuli

text: Panamanrastuli ("Myadestes coloratus") on rastaiden heimoon kuuluva varpuslintu.


title: Panamanrastuli

text: Panamanrastulia tavataan Panamassa ja Kolumbiassa. Lajin kannan kokoa ei tiedetä, mutta sitä on kuvattu melko yleiseksi ja se on luokiteltu elinvoimaiseksi.


title: Rosvorastuli

text: Rosvorastuli ("Myadestes melanops") on rastaiden heimoon kuuluva varpuslintu.


title: Rosvorastuli

text: Rosvorastulia tavataan Costa Ricassa ja Panamassa. Lajin kannan kokoa ei tiedetä, mutta sitä on kuvattu yleiseksi ja se on luokiteltu elinvoimaiseksi.


title: Ruostesiipirastuli

text: Ruostesiipirastuli ("Myadestes occidentalis") on rastaiden heimoon kuuluva varpuslintu.


title: Ruostesiipirastuli

text: Ruostesiipirastulia tavataan Meksikossa ja Keski-Amerikassa. Lajin populaatioksi on arvioitu 500 000–5 000 000 yksilöä ja se on luokiteltu elinvoimaiseksi.


title: Savirastuli

text: Savirastuli ("Myadestes unicolor") on rastaiden heimoon kuuluva varpuslintu.


title: Savirastuli

text: Savirastulia tavataan Meksikossa, El Salvadorissa, Belizessä, Guatemalassa, Hondurasissa ja Nicaraguassa. Lajin populaatioksi arvioidaan 20 000–50 000 yksilöä ja se on luokiteltu elinvoimaiseksi.


title: Transgender Europe

text: Transgender Europe eli TGEU on eurooppalainen järjestö, jonka tavoitteena on transihmisten täydellinen tasa-arvo Euroopassa. Se on perustettu vuonna 2005 nimellä ”European Transgender Network”, mutta on nykyisin rekisteröity yhdistys.


title: Transgender Europe

text: TGEU:lla on 56 jäsenjärjestöä 32 maassa. Suomesta jäseninä ovat Seta, Trasek, Dreamwear Club ja Helsingin seudun Seta.


title: Transgender Europe

text: Suomalainen Arja Voipio on ollut TGEU:n hallituksen jäsen ja taloudenhoitaja kaudella 2012–2014 ja puheenjohtaja vuodesta 2014.


title: Filip Roms

text: Filip Roms (s. 12. tammikuuta 1994 Espoo) on suomalainen F1-veneilijä. Hän siirtyi kilpaveneilyn junioriluokasta F1-veneisiin kaudella 2012. Filip Romsin tallikaverina kaudella 2013 on lajin kaksinkertainen maailmanmestari Sami Seliö. He ajavat Mad-Croc F1 Teamissä. Debyyttikaudellaan 2012 Filip Roms teki historiaa olemalla F1-sarjan kaikkien aikojen nuorin kuljettaja. Roms sijoittui ensimmäisellä kaudellaan sarjassa 12:nneksi ja keräsi 10 MM-pistettä. Tallin sijoitus oli 4:s 70 pisteellä.


title: Raahen tietokonealan oppilaitos

text: Raahen tietokonealan oppilaitos oli vuosina 1972–1999 Raahessa toiminut teknillinen oppilaitos.


title: Raahen tietokonealan oppilaitos

text: Oppilaitos perustettiin lakkautetun Raahen seminaarin tiloihin vuonna 1972. Oppilaitos oli ensimmäinen tietokonealan opetukseen erikoistunut teknillinen oppilaitos Suomessa. Aluksi oppilaitokseen tuli opiskelijoita ympäri Suomen, mutta tietotekniikan opetuksen yleistyessä suurin osa opiskelijoista tuli Pohjanmaalta ja Lapista.


title: Raahen tietokonealan oppilaitos

text: Insinöörikoulutus siirtyi hallinnollisesti Oulun seudun ammattikorkeakouluun 1997, Raaheen perustettiin ammattikorkeakoulun Raahen tietokonealan yksikkö. Loputkin oppilaitoksen toiminnoista siirtyi ammattikorkeakouluun 1999.


title: Raahen tietokonealan oppilaitos

text: Raaheen perustettiin naisseminaari. Se aloitti työskentelynsä 1896. Samana syksynä 1897 rakennustyöt aloitettiin ja seuraavan lukuvuoden aikana valmistuivat seminaarin ensimmäiset rakennukset. Vuonna 1958 tuli voimaan uusi laki kansakoulunopettajaseminaareista. Tästä seuraamuksena oli, että Raahen seminaariin otettiin viimeiset opiskelijat 1968. Viimeiset valmistujaiset olivat 1971. Mitä lakkautetun seminaarin tiloihin sitten? Tilathan olivat lisääntyneet toisen päärakennuksen, harjoituskoulun, juhlasali-ruokalarakennuksen sekä autotalli-verstaan myötä.


title: Raahen tietokonealan oppilaitos

text: Seminaarin jälkeen oli tarjolla monta rakennusta uuteen käyttöön.


title: Raahen tietokonealan oppilaitos

text: 1960-luvun puoliväliin mennessä olivat suurimmat korkeakoulut saaneet tietokoneensa ja niissä oli aloitettu tietokonealan opetus. Teknillisissä opistoissa ja kouluissa annettavaa opetusta ATK-alalla ei silloin vielä oltu aloitettu eikä edes suunniteltukaan. Opetuksen tarvetta oli jo. Raahen seminaari oli lakkautuslistalla 1960-luvun suunnitelmissa ja Raahen seminaarin tiloihin ajateltiin opistotasoista tietokonealan oppilaitosta. Opetusministeriö asetti asiaa selvittämään yhden miehen, Kari Rantalaihon, toimikunnan. Toimikunta esitti Raaheen perustettavaksi tietokonealan oppilaitoksen. Vuonna 1970 kävi Raahen kaupungin lähetystö kaupunginjohtaja Yrjö Reinilän johdolla ministeri Itälän luona esittämässä, että Raahen tietokonealan oppilaitoksen perustamiseen liittyviä suunnitelmia jatkettaisiin. Opetusministeri Jaakko Itälä suhtautui aluksi kriittisesti kyseisen oppilaitoksen perustamiseen. Tämän jälkeen 18 pohjoissuomalaista kansanedustajaa vaati oppilaitoksen perustamista Raaheen. Ministeri Itälä tuli myötämieliseksi hankkeelle. Asetettiin 1970 Pohjois-Suomen ATK-oppilaitoskomitea, jonka ehdotuksen perusteella Raahen tietokonealan oppilaitos perustettiin. Opetusministeriön ja ammattikasvatushallituksen välisissä neuvotteluissa päädyttiin lopulta siihen, että oppilaitos perustetaan ammattikasvatushallituksen alaisuuteen ja se tulee huolehtimaan oppilaitoksesta kaikin käytettävissä olevin keinoin.


title: Raahen tietokonealan oppilaitos

text: Ammattikasvatushallituksen piirissä suhtauduttiin varsin epäilevästi ja varauksellisesti kokonaan uudelle alueelle suuntautuvan teknillisen koulutuksen aloittamiseen Raahen kaupungissa. Siellä ennestään ei ollut teknillistä oppilaitosta toiminnassa. Lisäksi etäisyys Helsingistä oli varsin suuri. Pääkaupunkiseudulle tuolloin keskittyi 85 % koko maan tietokonekannasta. Uusi oppilaitos käynnistyi hyvin rehtorin ja opettajakunnan alkusatsauksella, hakijoita opiskelijoiksi oli runsaasti, Raahen kaupunki osaltaan auttoi opettajakuntaa ja opiskelijoita otollisten olosuhteiden luomisessa. Teollisuus ja elinkeinoelämä Raahessa tukivat oppilaitosta


title: Raahen tietokonealan oppilaitos

text: Oppilaitoksen aikana hyödynnettiin jo olemassa olevia rakennuksia. Ajan myötä rakennettiin lisää. Ensimmäiseksi valmistui teknillisen opiston käyttöön mm. opetustiloja ja tietokoneita sisältänyt rakennus, sitten auditorion, ammattilaboratorioita ja tietokoneluokkia sisältänyt rakennus. 1.1.1997 oppilaitos siirtyi Raahen kaupungin omistukseen. Samana vuonna 1.8. Oulun seudun ammattikorkeakouluun liittyi Raahen tietokonealan yksikkö. Viimeiset Raahen tietokonealan oppilaitoksessa aloittaneiden valmistujaiset olivat 1999. Tietokonealan oppilaitoksesta valmistui insinöörejä 1657 ja teknikoita 1172.


title: Raahen tietokonealan oppilaitos

text: Raahen tietokonealan oppilaitoksen ja Oulun seudun ammattikorkeakoulun viimeinen vuokrasopimus kaupungin kanssa loppui 31.12.2014.


title: Raahen tietokonealan oppilaitos

text: Raahen tietokonealan oppilaitoksen aikana oppilaitoksessa oli ainoastaan tietokonetekniikan koulutusohjelma. Opetuksessa erikoistuttiin sulautettuihin tietokonejärjestelmiin. Suuntautumisvaihtoehtoina olivat sulautetut tietokonejärjestelmät, sulautetut reaaliaikaohjelmistot, luonnonmukainen tietojenkäsittely ja teknologiayrittäjyys. Koulutusohjelmasta valmistuneet insinöörit voivat toimia tuotekehitys-, asiantuntija- ja johtamistehtävissä sekä itsenäisenä yrittäjänä. Opiskelun tärkeänä osioina olivat laboraatiot. Teoriaopinnoissa opiskelluille asioille ja ilmiöille voitiin todentaa teorian paikkansapitävyys ja myös toisaalta tuoda esille teorian, mallien, todellisten komponenttien ja eri järjestelmien erot.


title: Raahen tietokonealan oppilaitos

text: Automaatiotekniikan laboratoriossa opiskelijat perehtyivät mikrotietokonepohjaiseen prosessista kerättävän tiedon hallintaan ja analyysiin. Robotiikan opetuksessa käytössä on tietokoneella ohjattava laboratoriorobotti. Uusimmat haasteet oppimisessa olivat tiedonkeruu- ja analysointijärjestelmien käyttö prosessien hallinnassa, älykkäiden kenttälaitteiden ja kenttäväylien uusimman tiedon hankinta ja soveltaminen, sumeat järjestelmät automaation sovelluksissa, mallinnus, simulointi ja tietokoneavusteinen prosessisuunnittelu.


title: Raahen tietokonealan oppilaitos

text: Elektroniikan laboratoriossa opiskelijat perehtyivät elektroniikan perusrakenteisiin. Mittaus- ja kokeiluosastolla he tutkivat komponenttien ja niistä koottujen piirien ominaisuuksia ja käyttäytymistä. Opiskelijoilla oli käytössään elektroniikan perusmittalaitteita kuten teholähteitä, yleismittareita, signaalilähteitä, oskilloskooppeja sekä erikoismittalaitteita. Tietokoneavusteisen suunnittelun (CAE) osastolla opiskeltiin suunnittelutyökalujen käyttöä ohjattujen harjoitusten avulla. Tietokonetuetussa suunnittelussa ja piirisimuloinnissa käytettiin omia PC-asemia. Ohjelmistoja käytettiin kovonkuvaukseen, piirikaavio- ja piirilevysuunnitteluun sekä analogia- ja digitaalisimulointiin. Opetuksessa on korostettiin omatoimisuutta. Opiskelijat, joilla oli omia yrityshankkeita, voivat käyttää laboratorion resursseja samoin kuin yritykset. Laboratoriota käytettiin laitesovelluksia sisältävissä päättötöissä. Insinööritöiden aiheina on ollut mm. robottien ohjauspiirejä, vammaisten elektronisia apuvälineitä ja erilaisia teollisuusprosessien mittauspiirejä.


title: Raahen tietokonealan oppilaitos

text:
Neurolaboratorio oli toimintayksikkö, joka muodostettiin tiedonkäsittelymenetelmien kehitysprojektin yhteydessä. Sen tehtävänä oli tutkia ja kehittää sumeiden järjestelmien, neurolaskennan ja evoluutiomenetelmien toimintaperiaatteita, menetelmiä ja sovelluksia. Yksikön toiminta tuki oppilaitoksessa ja Oulun yliopiston Raahen toimipisteessä tapahtuvaa alan opetusta. Erikoisesti sumeiden järjestelmien soveltaminen tapahtui merkittävässä määrin automaatiotekniikan ja tietokonetekniikan laboratorioissa. Neurolaboratorion toiminta keskittyi luonnonmukaisten tiedonkäsittelymenetelmien lääketieteen ja teollisuuden sovelluksiin. Teollisuudelle tehtiin mm. neuroverkkojen soveltamisesta valssaustarkkuuden parantamiseen ja geneettisten algoritmien käyttämisestä neuroverkkojen optimointiin. Lääketieteellisenä tutkimuskohteina olivat mm. aivokasvaimien ja maksasiirrännäisten magneettispektrien automaattinen diagnostiikka, elinikäennuste maksaleikkauksien jälkeen sekä veriplasman lipoproteiini- ja kolesterolianalytiikka.
Opiskelijoiden projektitöiden aiheina ovat olleet mm. pörssikurssien ennustaminen, paperileikkurin asetusten optimoiminen, leijuntajärjestelmien sumea ohjaus ja paikallisten sää- ja tulvaennusteiden laatiminen neuroverkkojen avulla.


title: Raahen tietokonealan oppilaitos

text: Tietoliikennetekniikan laboratoriossa opiskelijat perehtyIvät signaalikäsittelyn perusteisiin ja digitaaliseen signaalinkäsittelyyn. Opiskelijoiden käytännön taidot joutuivat testiin viimeistään lopputöitä tehtäessä. Signaalinkäsittelyn opetusta toteutettiin "Aktivoitu opiskelu viikkoteemoin" -kokeiluna. Tavoitteena oli yhdistää tietokoneavusteinen opiskelu viikottain vaihtuviin oppimisteemoihin. Tietoliikenne- ja automaatiotekniikan laboratorioiden yhteistyönä toteutettiin graafinen ohjelmointiympäristö virtuaali-instrumentointiin.


title: Raahen tietokonealan oppilaitos

text: Tietokonetekniikan laboratoriossa opiskelijat erikoistuivat sulautettuihin reaaliaikajärjestelmiin. Tärkeitä sovellutusalueita olivat sulautetut langattomat sekä langalliset verkot ja moniprosessorijärjestelmät. Käytettävät menetelmät tulevaisuuden prototyyppien rakentamiseen olivat uudelleenkäytön soveltaminen, oliotekniikat, tehokas versionhallinta sekä sumean logiikan ja itseoppivien järjestelmien periaatteet. Opiskelijoiden työympäristö käsitti emulaattorityöasemia (32-bittinen sulautettu RISC-, 16-bittinen sulautettu CISC-kontrolleri) sekä työasemia sulautettujen reaaliaikakäyttöjärjestelmien ja -ytimien tutkimiseen. Käytettävissä oli myös elektroniikan ja logiikkasuunnittelun ja -testauksen perustyökalut kuten esimerkiksi sarjaliikenne- ja logiikka-analysaattorit. Graafiset oliomallinnustyökalut olivat käytössä yhdessä muiden laboratorioiden kanssa. Uusi alansa terävintä kärkeä edustava opetuslaitteisto hankittiin. Saksalaisen Lauterbach GmbH yrityksen valmistama laitteisto tarjosi yhteen kompaktiin pakettiin integroituna laadukkaat välineet kaikkeen mikroprosessoripohjaisten laitteiden kehitystyöhön. Opetuslaitteistoon (ICE, In Circuit Emulator) käytettiin graafisen Windows-tyylisen käyttöliittymän kautta. Teollisuudessa vastaavia laitteita käytettiin miltei kaikissa alan yrityksissä mitä moninaisempien tuotteiden kehityksessä. Esimerkkeinä mainittakoon kännykät, auto- ja sotilaselektroniikka. ICEn käyttökelpoisuus perustui siihen, että se näytti kaikki kohdelaitteen prosessorin sisäiset tapahtumat reaaliajassa. ICE kytkettiin tutkittavaan kohdelaitteeseen, jonka jälkeen voitiin monitorista seurata laitteen toimintaa.


title: Raahen tietokonealan oppilaitos

text: Ohjelmistotekniikan laboratorio tuki eri aineiden opetusta tarjoamalla opiskelijoiden käyttöön viisi uudenaikaista PC-luokkaa sekä erilaisia suunnittelu-, ohjelmointi-, testaus- ja dokumentointivälineitä. Laboratorio ylläpiti oppilaitoksen paikallisverkkoa, johon on kytketty PC:itä - n. 300 kpl - sekä Unix- ja Macintosh-työasemia. Kuusi verkkopalvelinta piti huolen resurssien hallinnasta, sähköpostista ja tietoliikenteestä. Opiskelijoilla oli käytettävissään välineitä, jotka tukivat sulautettujen järjestelmien kehitystyötä: rakenteisen analyysin ja suunnittelun menetelmiä. Lisäksi tarjottiin ohjelmakehitysympäristöjä eri kielille, esim. C++, C, Pascal ja Assembler, tietokantasovellutusten kehitysvälineitä, projektinhallinta-, dokumentointi- ja matemaattisia ohjelmistoja.


title: Raahen tietokonealan oppilaitos

text: Lähteet


title: Kummeli V

text: Kummeli V (työnimi "Viimeistä päivää – eli kerran vielä pojat") on viides suomalaisen viihderyhmän Kummelin tekemä elokuva, joka sai ensi-iltansa elokuvateattereissa 19. helmikuuta 2014.


title: Kummeli V

text: Elokuvan ohjaajana toimii Solar Filmsille aiemmin ohjannut Aleksi Mäkelä. Tuotannosta vastaavat Markus Selin ja Aleksi Mäkelä / Nummela Filmi sekä Timo Kahilainen / Porkkana Ryhmä. Elokuvan levityksestä vastaa Nordisk Film. Elokuvan teaser julkaistiin 8. marraskuuta 2013 ja traileri 17. joulukuuta 2013 yksinoikeudella Iltalehden IL-TV:ssä. Lisäksi 18. tammikuuta 2014 julkaistiin IL-TV:ssä making of -video, jossa Olli Keskinen esittää Kummeli-sarjasta tuttua toimittajaa Eero Kakkoa ja toimii dokumentin haastattelijana. Elokuva esitettiin neliosaisena sarjana 10. maaliskuuta 2016 alkaen Yle TV2:lla. Yle Areenassa sarja julkaistiin kokonaisuudessaan jo 9. maaliskuuta 2016.


title: Kummeli V

text: Kummeli V julkaistiin DVD:nä ja Blu-rayna 13. elokuuta 2014.


title: Kummeli V

text: "Kummeli V" julkaistiin DVD:nä ja Blu-rayna 13. elokuuta 2014. DVD-julkaisun lisämateriaalina on Mahtava Making of, Elokuvan hetki -klipit ja trailerit. Julkaisija on Nordisk Film.


title: Kummeli V

text: Film-O-Holic.com-elokuvasivustolla Juha Rosenqvist sanoo Aleksi Mäkelän tuovan hyvää toiminnallisuutta Kummeli-elokuvaan mutta valittaa, että vauhdikkaan alun jälkeen vauhti hyytyy eivätkä viisi lomittain kulkevaa tarinaa jaksa kannatella pitkää elokuvaa. Hänestä sadan minuutin elokuvasta olisi voinut leikata vartin verran joutokäyntiä pois. Myös "Iltalehden" Tuomas Riskalan mielestä elokuvan alku toimii ja jälki on näyttävää, mutta loppupuoli on ”lähinnä vaivaannuttavaa seurattavaa piereskelevine kanttoreineen ja punaniskojen vangiksi päätyvine cityjuppeineen”.


title: Sempach

text: Sempach on vanha kaupunki Keski-Sveitsissä, Luzernin kantonissa. Vuoden 2012 lopussa kaupungin väkiluku oli 4 104. .


title: Sempach

text: Sempach on tunnettu historiallisesta Sempachin taistelusta. Paikkakunnalla sijaitsee myös kuulu lintututkimusasema, Schweizerische Vogelwarte Sempach.


title: Sempach

text: Valtatie A2 kulkee Sempachin kautta. Sempachin alueella ei kulje rautatietä, mutta naapurikunnassa, Neuenkirchissä, sijaitseva asema on nimeltään Sempachin-Neuenkirchin asema ().


title: Luettelo uudelleennimetyistä itsenäisistä valtioista

text: Tämä on luettelo valtioista, jotka ovat uudelleennimettyjä. Luettelossa ei ole entisiä siirtomaa-alueita tai itsehallinnollisia alueita eikä hajonneita, yhdistyneitä tai entisiä valtioita. Luettelossa ei ole valtioita, joiden entinen nimi on rinnakkaisnimi suomessa.


title: Suomalaiset NHL-kaudella 2012–2013

text: Tämä artikkeli kertoo suomalaisista pelaajista NHL- jääkiekkoliigassa kaudella 2012–2013.


title: Suomalaiset NHL-kaudella 2012–2013

text: NHL:n kaudella 2012-13 liigassa pelasi 31 suomalaispelaajaa. Lisäksi NHL-kaudella 2012-13 NHL-joukkueidensa kokoonpanoissa olivat myös suomalaispelaajat Jani Hakanpää sekä Petteri Nokelainen, mutta he eivät kuitenkaan päässeet pelaavaan kokoonpanoon. NHL-kaudella 2012-13 NHL:ssä toim myös ensimmäinen suomalainen ja myös kautta-aikojen ensimmäinen eurooppalainen GM eli joukkueen toimitusjohtaja, joka vastaa joukkueen pelaajahankinnoista, pelaajasopimuksista jne., kun Jarmo Kekäläinen pestattiin kesken kauden Columbus Blue Jacketsin toimitusjohtajan tehtäviin. Lisäksi suomalainen entinen pelaaja Teppo Numminen kuului kaudella 2012-13 NHL-seura Buffalo Sabresin valmennustiimiin.


title: Suomalaiset NHL-kaudella 2012–2013

text: Suomalaispelaajista 16 selvisi joukkueidensa kanssa mukaan myös NHL:n pudotuspeleihin. Jääkiekon MM-kisoihin 2013 Suomea lähti edustamaan kaksi NHL-pelaajaa Phoenix Coyotesin Lauri Korpikoski sekä Minnesota Wildin Mikael Granlund.


title: Suomalaiset NHL-kaudella 2012–2013

text: "Maalivahdit järjestyksessä voittettujen ottelujen mukaan. Maalivahdin nimen perässä seura, pelatut ottelut, voitetut ottelut ja torjuntaprosentti"


title: Suomalaiset NHL-kaudella 2012–2013

text: "Kenttäpelaajat ovat järjestyksessä runkosarjassa tehtyjen pisteiden mukaan. Pelipaikoissa lyhenne "p" tarkoittaa puolustajaa, "kh" keskushyökkääjää ja "lh" laitahyökääjää. Joukkueen perässä oleva "(C)" tarkoittaa kapteenia ja "(A)" varakapteenia."


title: Carl Gustaf Tessin

text: Carl Gustaf Tessin (etunimi myös muodossa Karl Gustaf, 9. elokuuta 1695 Tukholma – 1. tammikuuta 1770 Åkerö) oli ruotsalainen valtiomies. Hän opiskeli taiteita Keski- ja Etelä-Euroopassa ja liittyi 1723 holsteinilaiseen puolueeseen ja toimi Wienissä diplomaattina.


title: Carl Gustaf Tessin

text: Tessin oli Tukholman kuninkaanlinnan suunnittelijan Nicodemus Tessinin poika. Hän kohosi jo 1720-luvulla tärkeisiin poliittisiin asemiin, mutta joutui välillä syrjään, kun holsteinilainen puolue menetti asemansa. Hän nousi vuonna 1738 hattupuolueen johtajistoon ja oli myssypuolueen Arvid Hornin vastustaja. Hänestä tuli valtaneuvos 1741. Hän sai 1740-luvun alussa Ranskasta Ruotsille tukijan, ja Venäjä vaati hänen siirtämistään syrjään, mikä osoitti näiden maiden suhtautumisen myssyihin ja hattuihin. Vuodesta 1747 hän oli kansliapresidentti ja prinssi Kustaan opettaja. Hän oli kuningatar Loviisa Ulriikan uskottu, kun kuninkaan vallan laajentamista yritettiin vallankaappauksella, joka epäonnistui.


title: Carl Gustaf Tessin

text: Tessin oli Turun akatemian kansleri 1745–1761. Hän joutui epäsuosioon ja erosi kaikista viroistaan vuoteen 1761 mennessä. Hän oli myös mukana merkittävissä taloudellisissa yrityksissä ja oli Ruotsin merkittävimpiä taiteenkerääjiä ja taiteensuosijoita. Hän valvoi yli-intendenttinä uuden, isänsä suunnitteleman Tukholman kuninkaanlinnan rakentamista.


title: Carl Gustaf Tessin

text: Tessin harrasti ranskalaistyylistä kirjallista tyyliä ja oli kaunopuhuja. Puheita on julkaistu myöhemmin, samoin osia päiväkirjasta.


title: Civita

text: Civita on kunta Cosenzan maakunnassa Calabrian hallintoalueella Etelä-Italiassa Pollinon kansallispuiston ("Parco nazionale del Pollino") läheisyydessä. Civitassa on vajaat 1 000 asukasta.


title: Civita

text: Kunta on alun perin albanialaispakolaisten (Arbëreshë) 1470-luvulla perustama siirtokunta.


title: Arbëreshë

text: Arbëreshë on albaniankielinen nimitys Italiassa asuvista albanialaisista, jotka pakenivat 1500-luvulla ottomaanien Albanian-valloitusta ja perustivat siirtokuntia eri puolille Etelä-Italiaa ja Sisiliaa, mistä he löysivät kotimaansa kaltaisia asuinseutuja. Ensimmäiset kirjatut asutukset ovat Apuliasta vuosilta 1461-1462. Arbëreshët ovat näihin päiviin saakka säilyttäneet oman kielensä ja kulttuurinsa. Heitä on Italiassa vähän yli 100 000.


title: Arbëreshë

text: Yksittäisiä albanialaisjoukkioita on muuttanut Italiaan jo vuosina 1272, 1388 aj 1393, mutta suuremmat asutuskeskukset perustettiin vasta 1400-luvun puolella, kun tuolloinen Napolin kuningas Alfonso I kutsui Demetrius Reresin komentamat albaanijoukot kukistamaan kapinaa Calabriassa. Palkkiona Reres sai alueelta maata, jonne hänen sotilaansa ja heidän perheensä asettuivat. Hänen poikiensa sanotaan perustaneen albaaniasutukset Sisiliassa. Vielä suurempi joukko albaaneja muutti Italiaan kun Osmanien valtakunta valloitti nykyisen Albanian alueen ja Skanderbegin johtamat albaanikapinalliset alueella lopulta kukistettiin vuonna 1468. Vuosien 1468 ja 1478 välillä albaanipakolaisia asettui Basilicataan, Moliseen, Apuliaan ja etenkin Calabriaan. Vuosina 1532-1535 albaaneja tuli myös nykyisen Kreikan Peloponnesosin alueelta jälleen osmanien sieltä ajamina. Yhteensä albaanit perustivat Italiaan noin 100 kylää tai kaupunkia, joista lähes puolet sijaitsivat Calabrian vuorilla. 1800-luvun loppupuolella monet arbëreshët, kuten runoilija Girolamo De Rada, vaikuttivat albaanien kansallisessa heräämisessä.


title: Arbëreshë

text: Nykyisin italian kieli valtaa alaa albanian kieleltä paikallisten albaanien keskuudessa. Kielen käytön vähenemiseen on vaikuttanut esimerkiksi italiankielinen koulujärjestelmä, tuen puute hallinnolta, työperäinen muuttoliike Etelä-Italiasta ja italiankielinen valtamedia. Osa albaanien kylistä on kuitenkin edelleen lähes kokonaan albaniankielisiä. Arbëreshëjä ei tule sekoittaa muihin Italian albaaneihin, joita on tullut viime vuosikymmenien aikana eri puolille Italiaa.


title: Arbëreshë

text: Nykyisin Italiassa asuu vielä noin 90 000 arbëreshë-taustaista albanian puhujaa noin 50 kylässä tai kaupungissa ympäri Etelä-Italiaa Abruzzossa, Molisessa, Campaniassa, Apuliassa, Basilicatassa, Calabriassa ja Sisiliassa.


title: British Lion

text: British Lion on Steve Harrisin debyyttisooloalbumi. Harris tunnetaan paremmin brittiläisen heavy metal -yhtye Iron Maidenin basistina ja kappaleiden tekijänä. Albumi julkistettiin 18. heinäkuuta 2012 ja julkaistiin 24. syyskuuta 2012. Albumi debytoi Suomessa virallisen albumilistan sijalla 22.


title: British Lion

text: Harris kuvailee albumia "enemmän valtavirran rockiksi kuin metalliksi ja vaikutteita on otettu 70-luvun brittiläisiltä The Who ja UFO -yhtyeiltä." Harris lisää kuitenkin, ettei albumi ole progressiivista rockia, vaikka joku voisikin sitä odottaa.


title: Jääpallon Venäjän Superliiga 2012–2013

text: Venäjän jääpallon Superliiga pelattiin kaudella 2012-2013 neljäntoista joukkueen kaksinkertaisena sarjana. Runkosarjan päätteeksi pelattiin pudotuspelit kahdentoista parhaiten sijoittuneen kesken. Runkosarjan neljä ensimmäistä joukkuetta pääsivät suoraan puolivälieriin. Pudotuspelien ensimmäisellä kierroksella ja puolivälierissä paremmuus ratkaistiin kahden ottelun yhteistuloksen perusteella. Välierät pelattiin paras kolmesta menetelmällä. Yksiosainen loppuottelu pelattiin Kirovissa. Mestaruuden voitti Moskovan Dynamo. Se voitti loppuottelussa toisen Moskovan alueen seuran Zorkin maalein 3-2.


title: Jonas Dembélé

text: Jonas Dembélé (s. 15. toukokuuta 1963) on malilainen roomalaiskatolinen piispa. Hänet vihittiin papiksi Sanin hiippakuntaan 12. heinäkuuta 1992 ja nimitettiin Kayesin hiippakunnan johtoon 31. tammikuuta 2013. Dembélén edeltäjä oli ollut kesäkuussa 2011 eläkkeelle jäänyt Joseph Dao.


title: Jonas Dembélé

text: Dembélé vihittiin piispaksi 11. toukokuuta 2013. Pääkonsekraattorina toimi Martin Krebs, jota avustivat Jean Zerbo ja Jean-Gabriel Diarra.


title: Marian Błażej Kruszyłowicz

text: Marian Błażej Kruszyłowicz (s. 6. toukokuuta 1936) on puolalainen roomalaiskatolinen piispa. Hän kuuluu konventuaaleihin fransiskaaneihin. Hän sai pappisvihkimyksensä Jan-Wawrzyniec Kulikilta 7. helmikuuta 1960, ja hänet nimitettiin Szczecin-Kamieńin hiippakunnan vihkipiispaksi sekä Hadrumetumin titulaaripiispaksi 9. joulukuuta 1989. Piispaksi vihkiminen seurasi 6. tammikuuta 1990. Pääkonsekraattorina toimi paavi Johannes Paavali II, jota avustivat Giovanni Battista Re ja Miroslav Stefan Marusyn.


title: Marian Błażej Kruszyłowicz

text: Kruszyłowicz jäi eläkkeelle 11. toukokuuta 2013.


title: Mariana Avitia

text: Mariana Avitia Martínez (s. 18. syyskuuta 1993 Monterrey) on meksikolainen jousiampuja ja olympiamitalisti. Hän sai vuoden 2012 kesäolympialaisissa Lontoossa pronssia naisten yksilökilpailussa. Lisäksi hän sijoittui joukkuekilpailussa seitsemänneksi. Pekingin kesäolympialaisissa 2008 hän jäi yksilökilpailussa kahdeksanneksi.


title: Mariana Avitia

text: Pan-Amerikan kisoissa Avitia voitti joukkueen kanssa kultamitalin Guadalajarassa 2011.


title: Giulio Basletta

text: Giulio Basletta (5. toukokuuta 1890 Vigevano – 5. helmikuuta 1975 Vigevano) oli italialainen miekkailija ja olympiavoittaja. Hän sai pronssia vuoden 1924 kesäolympialaisissa Pariisissa miesten kalvan joukkuekilpailussa. Vuoden 1928 kesäolympialaisissa Amsterdamissa hän voitti siinä kultamitalin.


title: Giulio Basletta

text: Basletta toimi Italian miekkailuliiton puheenjohtajana 1940–1943.


title: Ruurd Leegstra

text: Ruurd Gerbens Leegstra (29. kesäkuuta 1877 Wonokusumo, Itä-Jaava – 17. tammikuuta 1933 Utrecht) oli alankomaalainen soutaja ja olympiamitalisti. Hän oli alun perin kotoisin Alankomaiden Itä-Intiasta ja vietti siellä suuren osan elämästään. Hän oli vuoden 1900 kesäolympialaisissa Pariisissa mukana saamassa pronssia miesten kahdeksikossa "Minerva Amsterdamilla".


title: Ruurd Leegstra

text: Leegstra oli maahockeypelaaja Tjerk Leegstran isä.


title: Rönnäsin Saaristomuseo

text: Rönnäsin Saaristomuseo (ruots. "Skärgårdsmuseet i Rönnäs") on Saaristomuseoyhdistyksen (ruots. "Skärgårdsmuseiföreningen") Loviisassa ylläpitämä paikallinen, kulttuurihistoriallinen museo. Museon perusnäyttelyssä esitellään muun muassa Itäuusmaalaisen saariston elinkeinoja ja kulttuuria sekä veneitä ja niiden rakentamista. Saaristomuseon julkaisusarjassa "Båtar" julkaistaan vene-aiheisia tutkielmia. Museo on avattu vuonna 1985.


title: Rönnäsin Saaristomuseo

text: Museo sijaitsee osoitteessa Kabbölentie 430, Rönnäs, 07750 Isnäs (Loviisa).


title: Geert Lotsij

text: Gerhard Oswald "Geert" Lotsij (13. tammikuuta 1878 Dordrecht – 29. kesäkuuta 1959 Hilversum) oli alankomaalainen soutaja ja olympiamitalisti. Hän kilpaili vuoden 1900 kesäolympialaisissa Pariisissa ja oli siellä mukana saamassa hopeaa miesten perämiehellisessä nelikossa "Minerva Amsterdamilla". Samaan joukkueeseen kuului Geertin veli Paul Lotsij.


title: Geert Lotsij

text: Lotsij työskenteli myöhemmin lääkärinä.


title: Adolf Kainz

text: Adolf ("Adi") Kainz (5. kesäkuuta 1903 Linz – 12. heinäkuuta 1948) oli itävaltalainen meloja ja olympiavoittaja. Hän kilpaili vuoden 1936 kesäolympialaisissa Berliinissä ja voitti siellä miesten 1 000 metrin kajakkikaksikossa kultaa. Lisäksi hän sijoittui neljänneksi kokoontaitettavien kajakkien 10 kilometrin kaksikkokilpailussa.


title: Adolf Kainz

text: Ratamelonnan maailmanmestaruuskilpailuissa Kainz sai vuonna 1938 pronssimitalin Natsi-Saksan kilpailijana.


title: Frank Kayele

text: Tuihaleni Frank Kayele (s. 12. helmikuuta 1964) on namibialainen entinen kestävyysjuoksija. Hän kilpaili vuoden 1992 kesäolympialaisissa Barcelonassa ja jäi siellä 69. sijalle miesten maratonissa ajalla 2:31,41. Hänen henkilökohtainen ennätysaikansa on 2:11,59 (1992).


title: Léonce Quentin

text: Léonce Gaston Quentin (16. helmikuuta 1880 Chartres – 1. joulukuuta 1957 Vincennes) oli ranskalainen jousiampuja ja nelinkertainen olympiamitalisti. Hän sai vuoden 1920 kesäolympialaisissa Antwerpenissä yksilönä yhden hopeamitalin sekä joukkueen jäsenenä yhden pronssin ja kaksi hopeaa.


title: Jidou El-Moctar

text: Jidou El-Moctar (; s. 8. heinäkuuta 1985 Nouakchott) on mauritanialainen pikajuoksija. Hän kilpaili vuoden 2012 kesäolympialaisissa Lontoossa ja putosi siellä miesten 200 metrin juoksussa ensimmäisellä kierroksella jäätyään eränsä kahdeksanneksi. El-Moctar toimi Lontoon kisoissa maansa lipunkantajana.


title: Justice Dipeba

text: Justice Dipeba (s. 3. joulukuuta 1973) on botswanalainen entinen pikajuoksija. Hän kilpaili vuoden 1996 kesäolympialaisissa Atlantassa ja putosi miesten 200 metrin juoksussa ensimmäisellä kierroksella jäätyään erässään viidennelle sijalle. Hänen henkilökohtainen ennätysaikansa 200 metrin matkalla on 20,7. Dipeba toimi Atlantan kisoissa maansa lipunkantajana.


title: Angel Dust (Z-Ron albumi)

text: Angel Dust on Z-Ron kuudestoista studioalbumi, joka julkaistiin vuonna 2012.


title: Peauope Suli

text: Peauope Suli (s. 18. lokakuuta 1963 Tongatapu) on tongalainen entinen pikajuoksija. Hän kilpaili vuoden 1988 kesäolympialaisissa Soulissa ja putosi sekä miesten 100 että 200 metrin juoksussa ensimmäisellä kierroksella. Hänen henkilökohtainen ennätysaikansa 100 metrin matkalla on 10,6 (1991) ja 200 metrin matkalla 22,04 (1990).


title: Fatou Dieng

text: Fatou Dieng (; s. 14. syyskuuta 1983) on mauritanialainen entinen pikajuoksija. Hän kilpaili vuoden 2000 kesäolympialaisissa ja putosi siellä naisten 100 metrin juoksussa ensimmäisellä kierroksella jäätyään eränsä yhdeksänneksi. Hänen henkilökohtainen ennätysaikansa 100 metrin juoksumatkalla on 13,29 (2001). Dieng on vielä kesäolympialaisten 2012 jälkeen nuorin Mauritaniaa olympialaisissa koskaan edustanut urheilija.


title: Duloksetiini

text: Duloksetiini (kauppanimellä "Cymbalta" ja "Yentreve") on selektiivinen serotoniinin ja noradrenaliinin takaisinoton estäjä (SNRI), jolla hoidetaan masennusta ja yleistynyttä ahdistuneisuushäiriötä sekä rasitukseen liittyvää virtsankarkailua eli ponnistusinkontinenssia. Sitä käytetään myös neuropaattisen kivun eli hermovauriokiputilan hoitoon varsinaisen kipulääkityksen lisäksi. Duloksetiinia myydään kauppanimellä "Cymbalta", ja sitä on saatavilla 30 mg:n ja 60 mg:n kapseleina. Lääkepatentti duloksetiinille umpeutui viimeisenä Yhdysvalloissa 1. tammikuuta 2014, joten duloksetiinista on olemassa myös korvaavia rinnakkaislääkkeitä Yhdysvalloissa. Suomessa duloksetiinin patentin päätyttyä kesän 2015 aikana rinnakkaislääkkeitä on saatavilla mm. Ratiopharmilta ja Orionilta.


title: Luke Hall

text: Luke Thomas Michael Hall (s. 16. huhtikuuta 1989 Lobamba) on swazimaalainen uimari. Hän jäi miesten 50 metrin vapaauinnissa 60. sijalle vuoden 2008 kesäolympialaisissa Pekingissä ja 36. sijalle vuoden 2012 kesäolympialaisissa Lontoossa. Lontoon kisoissa Hall myös toimi maansa lipunkantajana.


title: Z-Ron diskografia

text: Tämä on diskografiasivu rap-artisti Z-Rosta.


title: DuckDuckGo

text: DuckDuckGo on hakukone, joka painottaa yksityisyyttä eikä kerää dataa käyttäjiltä. Se käyttää hakuihinsa oman hakurobottinsa lisäksi useita eri lähteitä, muun muassa joukkoutettuja verkkosivuja, kuten Wikipediaa.


title: DuckDuckGo

text: Hakukone on kirjoitettu Perlillä ja sen palvelimet toimivat nginx:llä, FreeBSD:llä ja Ubuntulla .


title: DuckDuckGo

text: DuckDuckGo perustuu enimmäkseen suurten hakukoneiden (kuten Microsoftin hakumoottoria käyttävien Yahoon ja Bingin) ohjelmointirajapintoihin, ja sitä on siksi luonnehdittu "hybridihakukoneeksi" .


title: DuckDuckGo

text: Yhdysvaltalainen yrittäjä Gabriel Weinberg perusti DuckDuckGon, alun perin omarahoitteisesti, vuonna 2008. Yritys on saanut sittemmin rahoitusta muualtakin.


title: DuckDuckGo

text: DuckDuckgo on kasvanut tasaisesti. Aikaisimmassa saatavilla olevassa datassa vuoden 2010 huhtikuulta vierailuja oli keskimäärin 39 tuhatta päivässä. Huhtikuussa 2013 sivulla vierailtiin DuckDuckGon omien verkkoliikennetilastojen mukaan keskimäärin 1,7 miljoonaa kertaa päivässä. Marraskuussa 2015 hakuja oli keskimäärin yli 10 miljoonaa per päivä.


title: DuckDuckGo

text: DuckDuckGon lähteet on kerätty "noin 50" lähteestä, joihin kuuluvat Yahoo/Bing-hakukoneiden ohella Wikipedia, Wolfram Alpha ja DuckDuckGon oma hakurobotti. Lisäksi se käyttää dataa Wikipedian kaltaisilta joukkoutetuilta verkkosivuilta näyttääkseen hakuun liittyvää tietoa suoraan hakusivulla.


title: DuckDuckGo

text: DuckDuckGo luonnehtii itseään hakukoneeksi, joka asettaa yksityisyyden etusijalle eikä säilytä käyttäjien IP-osoitteita tai käyttäjädataa, ja käyttää evästeitä vain tarvittaessa. Weinbergin mukaan "Oletusarvoisesti DuckDuckGo ei kerää eikä jaa henkilökohtaisia tietoja. Siinä on tietosuojakäytäntömme pähkinänkuoressa." Koska käyttäjiä ei profiloida, kaikille käyttäjille näytetään samat tulokset eivätkä aiemmat haut vaikuta siihen, mitä tuloksia käyttäjä saa.


title: Osmond Peter Martin

text: Osmond Peter Martin (4. joulukuuta 1930 Dangriga – 16. helmikuuta 2017) oli belizeläinen roomalaiskatolinen piispa. Hänet vihittiin papiksi Belizen hiippakuntaan 3. huhtikuuta 1959 ja nimitettiin sen vihkipiispaksi sekä Thucca in Mauretanian titulaaripiispaksi 8. kesäkuuta 1982. Piispaksi vihkiminen seurasi 7. lokakuuta. Pääkonsekraattorina toimi Robert Louis Hodapp, jota avustivat Gordon Anthony Pantin ja Samuel Emmanuel Carter.


title: Osmond Peter Martin

text: Martin sai 11. marraskuuta 1983 nimityksen Belizen piispaksi. Saman vuoden joulukuun 31. päivänä hiippakunnan nimi muutettiin muotoon Belize City-Belmopan. Martin toimi sen johdossa, kunnes jäi eläkkeelle 18. marraskuuta 2006.


title: Joseph Everard Harris

text: Joseph Everard Harris (s. 19. maaliskuuta 1942) on trinidadtobagolainen roomalaiskatolinen arkkipiispa. Hänestä tuli spiritaanien jäsen 3. marraskuuta 1967, ja hänet vihittiin papiksi 14. heinäkuuta 1968. Hän sai 8. heinäkuuta 2011 nimityksen Port of Spainin koadjuuttoriarkkipiispaksi, ja 26. joulukuuta hänestä tuli sen arkkipiispa.


title: Joseph Everard Harris

text: Harris vihittiin piispaksi 14. syyskuuta 2011. Edward Joseph Gilbert toimi pääkonsekraattorina Malcolm Patrick Galtin ja Gabriel Malzairen avustamana.


title: Laurence Stoddard

text: Laurence Ralph ("Chick") Stoddard (22. joulukuuta 1903 New York, New York – 26. tammikuuta 1997 Bridgeport, Connecticut) oli yhdysvaltalainen soutaja ja olympiavoittaja. Hän kilpaili vuoden 1924 kesäolympialaisissa Pariisissa ja oli siellä mukana voittamassa kultaa miesten kahdeksikossa.


title: Gino Sopracordevole

text: Gino Sopracordevole (24. syyskuuta 1904 Venetsia – 1995 Venetsia) oli italialainen soutaja ja olympiamitalisti. Hän kilpaili vuoden 1924 kesäolympialaisissa Pariisissa ja sai siellä hopeaa miesten perämiehellisessä kaksikossa.


title: Dorick McGowan Wright

text: Dorick McGowan Wright (s. 15. marraskuuta 1945 Belize City) on belizeläinen roomalaiskatolinen piispa. Hänet vihittiin papiksi Belizen hiippakuntaan 27. kesäkuuta 1975.


title: Dorick McGowan Wright

text: McGowan Wright sai 12. joulukuuta 2001 nimityksen Belize City-Belmopanin (entisen Belizen hiippakunnan) vihkipiispaksi ja Thimida Regian titulaaripiispaksi. Piispaksi vihkiminen seurasi 4. huhtikuuta 2002. Pääkonsekraattorina toimi Osmond Peter Martin, jota avustivat Giacinto Berloco ja Edgerton Roland Clarke. 18. marraskuuta 2006 McGowan Wright nimitettiin Belize City-Belmopanin piispaksi; hänen edeltäjänsä hiippakunnan johdossa oli Osmond Peter Martin.


title: Latino Galasso

text: Latino Galasso (1898 Zadar, Kroatia – 1949) oli italialainen soutaja ja olympiamitalisti. Hän kilpaili vuoden 1924 kesäolympialaisissa Pariisissa ja kuului siellä pronssia miesten kahdeksikossa saaneeseen joukkueeseen.


title: Gabriel Malzaire

text: Gabriel Malzaire (s. 4. lokakuuta 1957 Mons Repos) on saintlucialainen roomalaiskatolinen piispa. Hänet vihittiin papiksi Castriesin arkkihiippakuntaan (Saint Lucia) 28. heinäkuuta 1985. Hän sai 10. heinäkuuta 2002 nimityksen Roseaun hiippakunnan (Dominica) johtoon, ja piispaksi vihkiminen seurasi 4. lokakuuta. Pääkonsekraattorina toimi Kelvin Edward Felix, jota avustivat Edward Joseph Gilbert ja Edgerton Roland Clarke.


title: Gabriel Malzaire

text: Malzairella on tohtorin arvo systemaattisessa teologiassa Rooman Paavillisesta gregoriaanisesta yliopistosta.


title: Judit Ágoston-Mendelényi

text: Judit Ágoston-Mendelényi (21. tammikuuta 1937 Miskolc – 12. toukokuuta 2013) oli unkarilainen miekkailija ja olympiavoittaja. Hän kilpaili vuoden 1964 kesäolympialaisissa Tokiossa ja oli siellä mukana voittamassa kultaa naisten floretin joukkuekilpailussa.


title: Judit Ágoston-Mendelényi

text: Ágoston-Mendelényi voitti miekkailun maailmanmestaruuskilpailuissa kaksi hopeista ja yhden pronssisen mitalin. Hänen puolisonsa oli miekkailija ja olympiavoittaja Tamás Mendelényi.


title: Tamás Mendelényi

text: Tamás Mendelényi (2. toukokuuta 1936 Budapest – 6. syyskuuta 1999 Várgesztes) oli unkarilainen miekkailija ja olympiavoittaja. Hän kilpaili vuoden 1960 kesäolympialaisissa Roomassa ja oli siellä mukana voittamassa kultaa miesten säilän joukkuekilpailussa. Mendelényin puoliso oli miekkailija Judit Ágoston-Mendelényi.


title: Siméon Oualli

text: Siméon Oualli (18. helmikuuta 1928 – 17. maaliskuuta 2002) oli guadeloupelainen roomalaiskatolinen piispa. Hänet vihittiin papiksi Basse-Terren (et Pointe-à-Pitren) hiippakuntaan 25. helmikuuta 1957 ja nimitettiin saman hiippakunnan johtoon 29. kesäkuuta 1970. Piispaksi vihkiminen seurasi 7. lokakuuta. Pääkonsekraattorina toimi Henri-Marie-François Varin de la Brunelière, jota avustivat Gordon Anthony Pantin ja Patrick Webster.


title: Siméon Oualli

text: Oualli erosi hiippakuntansa johdosta 2. heinäkuuta 1984.


title: Aloysius Ferdinandus Zichem

text: Aloysius Ferdinandus Zichem (28. helmikuuta 1933 Paramaribo – 13. marraskuuta 2016) oli surinamelainen roomalaiskatolinen piispa. Hänet vihittiin redemptoristien papiksi 14. elokuuta 1960 ja nimitettiin Paramaribon hiippakunnan vihkipiispaksi sekä Fuerteventuran titulaaripiispaksi 2. lokakuuta 1969. Piispaksi vihkiminen seurasi 8. helmikuuta 1970. Pääkonsekraattorina toimi Stephanus Jozef Maria Magdalena Kuijpers, jota avustivat Patrick Webster, Arnold Boghaert, Alfred Aimé Léon Marie, Bernard Jan Alfrink, Joannes Maria Michael Holterman, Luigi Barbarito, Gordon Anthony Pantin, Richard Lester Guilly ja Samuel Emmanuel Carter.


title: Aloysius Ferdinandus Zichem

text: Zichem sai 30. elokuuta 1971 nimityksen Paramaribon piispaksi, ja hänet asetettiin tähän virkaan 24. lokakuuta. Hän erosi tehtävistään hiippakuntansa johdossa 9. elokuuta 2003.


title: Raffaele Calabria

text: Raffaele Calabria (11. joulukuuta 1906 Lucera – 24. toukokuuta 1982) oli italialainen roomalaiskatolinen arkkipiispa. Hänet vihittiin papiksi 16. maaliskuuta 1929 ja nimitettiin Otranton koadjuuttoriarkkipiispaksi sekä Soteropoliin titulaariarkkipiispaksi 6. toukokuuta 1950. Piispaksi vihkiminen seurasi 29. kesäkuuta. Pääkonsekraattorina toimi Demetrio Moscato, jota avustivat Federico Pezzullo ja Domenico Vendola.


title: Raffaele Calabria

text: Calabriasta tuli 10. heinäkuuta 1952 Otranton arkkipiispa. Hän sai 12. heinäkuuta 1960 nimityksen Beneventon koadjuuttoriarkkipiispaksi ja Heliopolis in Phoenician titulaariarkkipiispaksi. Hänestä tuli 1. tammikuuta 1962 Beneventon arkkipiispa, jona hän toimi, kunnes kuoli 75-vuotiaana virassa.


title: Raffaele Calabria

text: Calabria osallistui Vatikaanin toiseen kirkolliskokoukseen.


title: Velleda Cesari

text: Velleda Cesari (15. helmikuuta 1920 Bologna – 4. toukokuuta 2003 Genova) oli italialainen miekkailija ja olympiamitalisti. Hän oli vuoden 1960 kesäolympialaisissa Roomassa mukana saamassa pronssia naisten floretin joukkuekilpailussa. Kesäolympialaisissa 1948, 1952 ja 1956 Cesari osallistui floretin yksilökilpailuihin.


title: Stade Toulousain

text: Stade Toulousain on rugbyjoukkue Toulousesta Etelä-Ranskasta. Se on voittanut maansa korkeimman sarjatason (Top14) 19 kertaa. 1980-luvun puolivälistä se on ollut yksi Euroopan menestyneimmistä joukkueista ja voittanut Euroopanmestaruuden neljä kertaa. Joukkueen maskotti on Ovalion-niminen leijona.


title: Bazar

text: Bazar Kustannus on vuonna 2002 perustettu kustannusyhtiö, joka kuuluu Suomen lisäksi Ruotsissa toimivaan Bazar Publishers -kustantamoryhmään. Yrityksen omistaa norjalainen Øyvind Hagen, joka on myös sen hallituksen puheenjohtaja.


title: Bazar

text: Yritys keskittyy erityisesti käännöskirjallisuuteen. Sen nimekkäin kirjailija on brasilialainen Paulo Coelho.


title: Bazar

text: Bazarin johtaja Suomessa on 1. kesäkuuta 2013 alkaen Markus Lähdesniemi, joka toimi aiemmin yrityksen myyntipäällikkönä. Hänen edeltäjänsä oli Ritva Holmström.


title: Bazar

text: Bazar haastoi keväällä 2013 Sofi Oksasen oikeuteen sopimusrikkomuksesta. Käsittely Helsingin käräjäoikeudessa alkoi 11. toukokuuta 2015. Bazar ja Oksanen sopivat riidan joulukuussa 2016.


title: Per-Inge Bengtsson

text: Per-Inge Bengtsson (s. 29. lokakuuta 1961 Karlstad) on ruotsalainen entinen meloja. Hän sai vuoden 1984 kesäolympialaisissa Los Angelesissa hopeaa sekä miesten 500 metrin kajakkikaksikossa että 1 000 metrin kajakkinelikossa. Bengtsson kilpaili myös vuoden 1988 kesäolympialaisissa Soulissa.


title: Per-Inge Bengtsson

text: Bengtsson on kaksinkertainen ratamelonnan maailmanmestari; hän voitti kultamitalit 1 000 metrin kajakkinelikossa vuosina 1982 ja 1985.


title: Henning Lynge Jakobsen

text: Henning Lynge Jakobsen (s. 6. maaliskuuta 1962 Kööpenhamina) on tanskalainen entinen meloja ja kaksinkertainen olympiamitalisti. Hän kilpaili vuoden 1984 kesäolympialaisissa Los Angelesissa ja sai siellä miesten 500 metrin kanadalaisyksikössä hopeaa sekä 1 000 metrin kanadalaisyksikössä pronssia.


title: Nukkasimput

text: Nukkasimput (Caracanthidae) on simppukaloihin kuuluva heimo. Heimon lajeja tavataan lämpimistä vesistä indopasifiselta merialueelta. Toisinaan nukkasimput luokitellaan kuuluvaksi samaan heimoon skorpionisimppujen (Scorpaenidae) kanssa.


title: Nukkasimput

text: Nukkasimppuihin kuuluu 1 suku ja 4 lajia. Lajit ovat kääpiönukkasimppu ("Caracanthus unipinna"), nukkasimppu ("C. typicus"), punanukkaismppu ("C. madagascariensis") ja täplänukkasimppu ("C. maculatus"). Kooltaan heimon lajit ovat pieniä ja kasvavat suurimmillaan noin 7 cm:n pituisiksi. Ruumiinmuodoltaan ne ovat litteähköjä ja soikeanmuotoisia kaloja. Iho on nukkamainen. Tyypillisiä piirteitä nukkaimppulajeille ovat hyvin pienet vatsaevät, pienehkö tai keskikokoinen suu, yhtenäinen selkäevä, jonka keskellä on lovi ja pyöreä pyrstöevä. Väriltään heimon kalat ovat vaaleanpunertavia ja ruumiissa on ruskeita, vihreitä tai oransseja pilkkuja tai verkkokuviointia.


title: Nukkasimput

text: Nukkaismppulajeja tavataan Intian valtamerestä ja Tyynestämerestä. Ne elävät lämpimissä vesissä tyypillisesti "Acropora"-, "Poecillopora"- ja "Stylophora"-sukujen korallien joukossa. Nukkasimppujen ravintoa ovat pienet selkärangattomat eläimet.


title: Bernard Brégeon

text: Bernard Brégeon (s. 6. heinäkuuta 1962 Suresnes) on ranskalainen entinen meloja. Hän sai vuoden 1984 kesäolympialaisissa Los Angelesissa pronssia miesten 500 metrin kajakkiyksikössä ja hopeaa 1 000 metrin kajakkikaksikossa. Hän kilpaili myös vuoden 1988 kesäolympialaisissa Soulissa.


title: Bernard Brégeon

text: Brégeon voitti ratamelonnan maailmanmestaruuden vuonna 1982 ja sai maailmanmestaruuskilpailuissa lisäksi hopea- (1986) ja pronssimitalit (1985). Hänen puolisonsa on meloja Bernadette Brégeon-Hettich.


title: August Thieme

text: August Thieme (1780–1860) oli saksalainen opettaja ja pappi. Hän toimi Viipurin ja Käkisalmen koulujen tarkastajana 1806–1812. Hän julkaisi runoja ja painatti vuonna 1810 46 suomalaista sananlaskua ja niiden saksannokset. Hän palasi sittemmin Saksaan ja toimi kirkon palveluksessa.


title: Luca Zingaretti

text: Luca Zingaretti (s. 11. marraskuuta 1961 Rooma) on italialainen näyttelijä. Hän on tullut tunnetuksi eritoten televisiosarjasta "Komissario Montalbano", jossa hän näyttelee nimiosan.


title: Luca Zingaretti

text: Zingaretti opiskeli l'Accademia Nazionale d'Arte Drammatica -oppilaitoksessa Roomassa. Hän aloitti ammattilaisuransa 1980-luvun alussa teatterinäyttelijänä. Hänen ensimmäinen elokuvatehtävänsä oli rooli Giuliano Montaldon teoksessa "Gli occhiali d'oro" vuonna 1987. Vuonna 1999 Zingaretti astui komissario Montalbanon saappaisiin samannimisessä televisiosarjassa.


title: Luca Zingaretti

text:
Luca Zingaretti on poliitikko Nicola Zingarettin vanhempi veli. Vuonna 2004 Luca Zingaretti erosi ensimmäisestä aviopuolisostaan, journalisti ja kirjailija Margherita d'Amicosta, jonka täti oli käsikirjoittaja Suso Cecchi d’Amico. Zingarettilla on vuonna 2011 syntynyt tytär näyttelijä Luisa Ranierin kanssa.
Zingarettista tuli Montalbano Eliconan kunnia-asukas 22. toukokuuta 2011.


title: Luca Zingaretti

text: Kappaleen nimen jälkeen mainittu kirjoittaja ja ohjaaja.


title: Ulrich Eicke

text: Ulrich ("Ulli") Eicke (s. 18. helmikuuta 1952 Wuppertal) on saksalainen entinen meloja ja olympiavoittaja. Hän voitti vuoden 1984 kesäolympialaisissa Los Angelesissa kultaa miesten 1 000 metrin kanadalaisyksikössä. Hän kilpaili myös vuoden 1976 kesäolympialaisissa Montrealissa ja sijoittui sekä 500 että 1 000 metrin kanadalaisyksikössä kahdeksanneksi.


title: Ulrich Eicke

text: Eicke sai ratamelonnan maailmanmestaruuskilpailuissa kolme hopeamitalia (1977, 1979, 1985).


title: Patenttiperhe

text: Patenttiperhe käsittää kaikki samaan keksintöön liittyvät samansisältöiset patenttihakemukset ja myönnetyt patentit eri maissa. Patentti myönnetään vain yhteen maahan kerrallaan, jolloin keksijä voi haluta patentoida saman keksinnön useassa maassa saadakseen patenttisuojan voimaan kaikilla markkinoilla, joissa keksintö on tarkoitus kaupallistaa.


title: Patenttiperhe

text: Patenttiperhettä käytetään patenttien etsinnässä. Patenttitietokannat pyrkivät siihen, että patenttiperheen avulla voisi löytää olennaiselta sisällöltään samanlaiset dokumentit eri maista ja eri kielillä. Tällöin patenttiperheen avulla voi saada tietoa patenttisuojan maantieteellisestä kattavuudesta ja sitä kautta myös patentoidun keksinnön merkittävyydestä. Määritelmästä riippuen samaan patenttiperheeseen voidaan katsoa kuuluvan joko vain sisällöltään identtisiä dokumentteja tai myös muita patenttisuojan kautta toisiinsa yhteydessä olevia dokumentteja. Eri patenttitietokannat käyttävät eri määritelmää, joten löytääkseen kaikki samaa keksintöä koskevat patentit voi olla tarpeen käyttää useampaa eri tietokantaa.


title: Patenttiperhe

text: Patenttitietokannoissa perheen muista patenteista käytetään nimityksiä "vastaavat dokumentit" ja "ekvivalentit".


title: Grant Bramwell

text: Grant Digby Bramwell (s. 28. tammikuuta 1961 Gisborne) on uusiseelantilainen entinen meloja ja olympiavoittaja. Hän voitti vuoden 1984 kesäolympialaisissa Los Angelesissa kultaa miesten 1 000 metrin kajakkinelikossa. Hän kilpaili myös vuoden 1988 kesäolympialaisissa Soulissa.


title: Grant Bramwell

text: Bramwell sai ratamelonnan maailmanmestaruuskilpailuissa yhden pronssimitalin (1985).


title: Cabaret

text: Cabaret voi tarkoittaa seuraavia asioita:


title: Michael Marcour

text: Michael Marcour (s. 10. helmikuuta 1959 Bergisch Gladbach) on Länsi-Saksaa edustanut entinen purjehtija ja olympiamitalisti. Hän kilpaili vuoden 1984 kesäolympialaisissa Los Angelesissa ja sai siellä hopeamitalin Star-luokassa.


title: Žydrūnas Savickas

text: Žydrūnas Savickas (|ʒʲiːd̪ˈrûːn̪ɐs̪ s̪ɐˈvʲɪt͡skɐs̪; s. 15 heinäkuuta 1975 Biržai) on liettualainen voimamies, jota pidetään yleisesti yhtenä kaikkien aikojen vahvimmista voimamiehistä. Hän on menestynein voimamieskilpailija koskaan ja ainoa, joka on voittanut voimamiesurheilun kaikki suurkilpailut vähintään kerran.


title: Joachim Griese

text: Joachim Griese (s. 25. elokuuta 1952 Berne) on Länsi-Saksaa edustanut entinen purjehtija ja olympiamitalisti. Hän kilpaili vuoden 1984 kesäolympialaisissa Los Angelesissa ja sai siellä hopeamitalin Star-luokassa.


title: Vicki Draves

text: Victoria Manalo "Vicki" Draves (31. joulukuuta 1924 San Francisco – 11. huhtikuuta 2010 Palm Springs) oli yhdysvaltalainen uimahyppääjä ja kaksinkertainen olympiavoittaja. Hän voitti vuoden 1948 kesäolympialaisissa Lontoossa kultamitalit sekä ponnahduslaudalla että kerroshypyissä. Hänet otettiin International Swimming Hall of Fameen vuonna 1969.


title: Vicki Draves

text: Draves syntyi englantilaiselle äidille ja filippiiniläiselle isälle. Hän meni naimisiin valmentajansa Lyle Dravesin kanssa 1946. Hänellä oli kaksossisko ja neljä lasta. Hän kuoli 85-vuotiaana sairastettuaan haimasyöpää ja keuhkokuumetta.


title: Lankkujuuri

text: Lankkujuuri on puun vaakasuuntaisten juurten ja rungon leikkauskohtaan kasvava litteä rakenne, joka auttaa puuta pysymään pystyssä kovassa tuulessa. Lankkujuuret siirtävät latvuksessa syntyvää rasitetta rungon ja juurten leikkauskohdasta maahan. Lankkujuurisia puita on erityisen paljon trooppisessa sademetsässä. Lankkujuuristen puiden on kokeellisesti osoitettu olevan noin tuplasti vakaampia kuin tavanomaiset puut. Sademetsässä lankkujuuria on eniten ylimmän latvuskerroksen puilla, joihin kohdistuu paljon tuulirasitetta.


title: Lily Weiding

text: Lily Weiding (22. lokakuuta 1924 Frederiksberg) on tanskalainen näyttelijä. Hän näytteli muun muassa Tanskan kuninkaallisessa teatterissa ja useissa elokuvissa.


title: Lily Weiding

text: Lily Weidingin vanhemmat olivat Poul Knut Vejding (1895–1987) ja Ane Marie Gaarsdal (1895–1984). Hän debytoi vuonna 1942 Frederiksberg Teaterissa Emilyn roolissa näytelmässä "Vor By". Vuosina 1943–1945 hän opiskeli Tanskan kuninkaallisen teatterin oppilaskoulussa, jonka jälkeen hän näytteli samaisessa teatterissa pari vuotta. Hänen seuraava teatterinsa oli Riddersalen, josta hän palasi jälleen Kuninkaalliseen teatteriin, muun muassa vuosiksi 1958–1966.


title: Lily Weiding

text: Weidingilla oli roolitehtäviä myös seuraavissa teattereissa: Odense Teater, Husets Teater, Bristol Music Center's Teater ja Betty Nansen Teatret.


title: Lily Weiding

text: Weiding näytteli muun muassa kappaleissa "My Fair Lady", "Hedda Gabler", "Lang dags rejse mod nat", "Morgen og aften" ja "Som man behager". Klassikkonäytelmässä "Peer Gynt" hän tulkitsi Solveigia, näytelmässä "Flyvende Sommer" hän oli Alma ja näytelmässä "Een af tusind" hän oli Pattyn osassa.


title: Lily Weiding

text: Lily Weiding avioitui näyttelijä Sigfred Johansenin kanssa vuonna 1945. Johansenin kuoleman jälkeen hän avioitui näyttelijä Mogens Wiethin kanssa. Pariskunnalle syntyi tytär Julie 1960. Vuodesta 1980 Weiding on ollut aviossa näyttelijä-ohjaaja Morten Grunwaldin kanssa.


title: Vilhelm Thomsen

text: Vilhelm Ludvig Peter Thomsen (25. tammikuuta 1842 Kööpenhamina – 13. toukokuuta 1927 Kööpenhamina) oli tanskalainen kielitieteilijä. Hän oli Kööpenhaminan yliopiston vertailevan kielitieteen professori 1887–1912. Hän edisti kielitieteen kehitystä ja kehitti tutkimusmenetelmiä. Hän julkaisi suomalais-ugrilaisia kieliä käsitteleviä julkaisua, ja käsitteli niissä itämerensuomalaisissa kielissä tavattavia hyvin vanhoja germaanis- ja balttilais-peräisiä kieliaineksia, jotka ovat tulleet näihin kieliin jo kantasuomalaisena aikana. Hän esittää myös tärkeitä päätelmiä kantasuomalaisten asuinpaikoista ja sivistystasosta.


title: Vilhelm Thomsen

text: Teoksessaan "The Relations between Ancient Russia and Scandinavia and the Origin of the Russian State" (1877, käännetty monille kielille) hän selvitti ongelman Venäjän valtakunnan perustajien kansallisuudesta. Maineikkain on hänen keksintöjänsä vuodesta 1893 muinaisturkkilaisten kivikirjoitusten selitykseksi. Hän esittää sen teoksessaan "Inscriptions de l'Orkhon déchiffr+ees" (1896. Muinaisturkkilaisuuden tutkimukseen kuuluu myös teos "Turcica" (1916).


title: Vilhelm Thomsen

text: Hän toimi Tanskan tiedeseuran esimiehenä vuodesta 1909. Hän kävi Suomessa 1867 ja perehtyi jo silloin suomen kieleen.


title: Vilhelm Thomsen

text: Hänen tyttärensä Kristiane Nicoline Thomsenin puoliso oli E. N. Setälä.


title: Dmitri Klokov

text: Dmitri Vjatšeslavovitš Klokov (, s. 18. helmikuuta 1983 Balašiha,Venäjän SFNT, Neuvostoliitto) on venäläinen entinen painonnostaja 105kg-sarjassa.


title: Maria-Emma Schul-Martin

text: Maria-Emma Schul-Martin (1896 Dobele, Latvia – 1941?) oli 1920- ja 1930-luvuilla toiminut neuvostoliittolainen vakooja joka pidätettiin 1933 Suomessa ns. suuren vakoilujutun yhteydessä.


title: Maria-Emma Schul-Martin

text: Latvialaissyntyinen Schul-Martin liittyi 1919 Venäjän kommunistisen puolueen jäseneksi ja vuonna 1920 hän siirtyi puna-armeijan tiedustelun palvelukseen. Hän työskenteli 1922–1923 Saksassa, Tsekkoslovakiassa, Itävallassa ja Romaniassa. Schul-Martin toimi Neuvostoliiton Tsekkolovakian lähetystön konekirjoittajana ja salakirjoitusvirkailijana 1922–1923. Vuosina 1923–1926 hän toimi aviomiehensä "Alfred Tyltynin" (1897–1942) avustajana Pariisissa, jossa Tyltyn johti puna-armeijan tiedustelua Ranskassa. Tämä jälkeen Alfred Tyltyn ja Maria-Emma Schul-Martin työskentelivät yhdessä ensin Saksassa 1926–1927 ja sitten Yhdysvalloissa 1927–1930.


title: Maria-Emma Schul-Martin

text: Schul-Martin palasi Moskovaan vuonna 1930 ja toimi sitten helmikuuhun 1931 saakka puna-armeijan tiedustelupalvelun päämajassa osastonjohtajana. Vuonna 1931 hän siirtyi Suomeen jossa hän alkoi johtaa noin 30 henkilön vahvuista tiedusteluryhmää. Schul-Martin esiintyi Suomessa varakkaana englantilaisena seurapiirirouvana nimeltä "Mary-Louise Martin" ja hän piti Helsingissä omaa salonkiaan.


title: Maria-Emma Schul-Martin

text: Schul-Martin pidätettiin 1933 ns. suuren vakoilujutun yhteydessä ja hänet tuomittiin 1934 Suomessa kahdeksan vuoden vankeusrangaistukseen. Vakoilujutun yhteydessä tehtiin pidätyksiä myös Ranskassa ja Yhdysvalloissa. Pidätyksen jälkeen Schul-Martin sai Neuvostoliitossa Punaisen lipun kunniamerkin ansioistaan tiedustelijana. Jukka Rislakin kirjan "Erittäin salainen. Vakoilu Suomessa" mukaan suomalaiset luovuttivat Schul-Martinin saksalaisille jatkosodan alussa 1941 eikä hänen vaiheistaan tämän jälkeen tiedetä.


title: New Performance Turku

text: New Performance Turku on vuodesta 2012 alkan vuosittain järjestetty kansainvälinen performanssi- ja esitystaiteen festivaali, joka järjestetään Turussa Varsinais-Suomessa.


title: New Performance Turku

text: Festivaalin perusti Taiteen edistämiskeskuksen Lounais-Suomen toimipiste yhdessä Framil ry.:n Varsinais-Suomen esittävän taiteen verkoston kanssa. Festivaalin jatkumista varten perustettiin sitä nykyään järjestävä New Performance Turku ry. Festivaalin ohjelmistosta vastaavat Leena Kela ja Christopher Hewitt.


title: New Performance Turku

text: Festivaalin tapahtumapaikat sijaitsevat Turun keskusta-alueella. Esityspaikkoja ovat olleet muun muassa nykytaidetila Kutomo, Titanik-galleria, Dynamo, Biologinen museo, TEHDAS Teatteri, Kirjakahvila, Galleria Berner, Vanhan Raatihuoneen Galleria, Wäinö Aaltosen museo, Tanssiteatteri Eri, Aurinkobaletti, Hamburger Börs Night Club, Bar Kuka, Kuvataidekeskus Manilla, Aboa Vetus & Ars Nova ja Turun pääkirjasto.


title: New Performance Turku

text: Ensimmäinen New Performance Turku -festivaali järjestettiin 3.–5. toukokuuta 2012. Festivaalilla esiintyivät muun muassa Gary Stevens (Yhdistynyt kuningaskunta), Kate McIntosh (Uusi-Seelanti/Belgia), Łukasz Jastrubczak (Puola), Lynn Lu (Singapore/Yhdistynyt kuningaskunta), Maija Hirvanen (Suomi), Oreet Ashery (Yhdistynyt kuningaskunta), Tero Nauha (Suomi) ja Wathiq Al-Ameri & Ali Al-Fatlawi (Irak/Sveitsi).


title: New Performance Turku

text: Toisena vuonna tapahtuman ajankohdaksi muutettiin 13.–16. kesäkuuta. Esiintyjiä olivat muun muassa Eero Yli-Vakkuri (Suomi), Joshua Sofaer (Yhdistynyt kuningaskunta), Julie Andrée T. (Kanada), Kristina Junttila (Norja), Mimosa Pale (Suomi/Saksa), Nada Gambier/Action Scénique (Belgia), Oblivia (Suomi/Yhdistynyt kuningaskunta), Robin Deacon (Yhdistynyt kuningaskunta/Yhdysvallat) ja Tero Nauha (Suomi).


title: New Performance Turku

text: Vuonna 2014 festivaali järjestettiin syksyllä. Aiempaa suurempi osa festivaalin esityksistä nähtiin kaupunkitilassa. Festivaalilla vierailivat Mark Harvey, val smith, Stephen Bain ja Nisha Madhan festivaalin vuoden teemamaasta Uudesta-Seelannista. Muita esiintyjiä olivat muun muassa White on White, Anaïs Héraud, Mac Ophélie sekä Essi Kausalainen.


title: New Performance Turku

text: Vuoden 2015 festivaali järjestetään 28.9.–4.10. Esiintyjiä ovat muiden muassa Antti-Juhani Manninen, Joshua Sofaer, Annika Tudeer, Márcio Carvalho, Antti Laitinen, French & Mottershead, ieke Trinks, Ray Langenbach & David A.R. Ross ja edellisvuonnakin festivaaleilla vieraillut Anaïs Héraud.


title: Daniel af Thunberg

text: Daniel af Thunberg (1712–1788) oli ruotsalainen maa- ja vesirakentaja. Hänet aateloitiin 1776.


title: Daniel af Thunberg

text: Thunberg tuli vuonna 1747 rakennusmestariksi Suomenlinnan linnoitustöihin. Sen jälkeen hän johti Karlskronan telakan ja Trollhättanin kanavan rakentamista. Hän laati Elias Schwederin kanssa Vänerniltä Itämerelle johtavan Götan kanavan suunnitelman, jota Baltzar B. Platen sitten pitkälti noudatti.


title: Valmet 555

text: Valmet 555 on Valmetin eli Valtion metallitehtaiden valmistama traktori. Sen moottori on kolmisylinterinen nelitahtidieselmoottori. Tehoa vakiona Valmetissa on 72 hevosvoimaa. Valmet 555:tä valmistettiin vuosina 1990–1992. Lyhyen nokkansa ansiosta se on erinomainen etukuormaintraktori, tosin pienehkö hydraulipumppu asettaa omat rajoitteensa.


title: Valmet 555

text: Valmet 555 sai alkunsa vuoden 1989 lopulla, kun esiteltiin uusi Power Plus -sarja, ja Valmet 455, joka oli Valmet 555 esikuvana. Moottorit olivat alle 100-hevosvoimaisia ja kolmisylinterisiä. Valmet 555 on 205-555 malliston suurin traktori. Valmet 555 ilmestyi kesällä 1990 malliston ”lippulaivaksi” keraamisellakin kytkimellä höystettynä.


title: Rasmus Rinne

text: Juha Rasmus Rinne (s. 8. heinäkuuta 1990 Hyvinkää) on suomalainen jääkiekkomaalivahti, joka pelaa Itävallan Erste Bank Eishockey Ligan Dornbirner EC:ssä.


title: Rasmus Rinne

text: Rinne on Hyvinkään Ahmojen kasvatti. Hän siirtyi C-juniori-ikäisenä Jokereihin kaudeksi 2005–2006, jossa Rinne voitti kauden päätteeksi C-nuorten Suomenmestaruuden. Kaudeksi 2006–2007 hän siirtyi Hämeenlinnan Pallokerhoon, jolle Rinne torjui B-nuorten SM-hopeaa keväällä 2008. Hänet nostettiin kaudeksi 2008–2009 HPK:n SM-liigarinkiin. Hän ei debytoinut kauden aikana vielä SM-liigassa, mutta toimi kolmessa ottelussa joukkueen luukkuvahtina. Rinne sai myös kokemusta miesten peleistä kahden Mestis-ottelun verran alle 20-vuotiaiden maajoukkueesta. Pääasiassa hän pelasi kautensa HPK:n A-nuorissa ja palkittiin A-nuorten SM-liigan marraskuun 2008 kuukauden pelaajana. Rinne pelasi joukkueessa myös koko seuraavan kauden 2009–2010.


title: Rasmus Rinne

text: Kauden 2010–2011 Rinne vietti lähes kokonaan lainalla Mestis-joukkue Kajaanin Hokin vahvuudessa. Hän siirtyi joukkueeseen ensimmäisen kerran syyskuun 2010 lopulla. Kauden aikana varusmiespalvelusta suorittanut Rinne palasi joukkueeseen tammikuussa 2011 ja jatkoi siirtorajan kynnyksellä sopimustaan kauden loppuun. Hänen pelituntumansa Hokissa jäi lopulta hyvin vähäiseksi, vain neljän runkosarjaottelun mittaiseksi. Rinne haki syksyllä 2011 pelipaikkaa Suomi-sarjajoukkue HC Keski-Uudestamaasta, mutta hän pelasi kauden 2011–2012 kuitenkin samassa sarjassa HPK:n lainattua Rinteen syyskuussa loppukaudeksi JHT Kalajoen maalinsuulle.


title: Rasmus Rinne

text: Rinteen ura oli vedenjakajalla, kun hän siirtyi koeajan kautta Mestikseen ja Heinolan Peliittojen maalinsuulle kaudeksi 2010–2011. Rinne onnistui muutamasta huonommasta jaksosta huolimatta nousemaan Mestis-tason ykkösmaalivahdiksi ja pelasi onnistuneen kauden. Hän kuului Peliittojen parhaimmistoon varsinkin pudotuspeleissä, jossa joukkue antoi puolivälierissä kovan vastuksen TuTolle, joka vei ottelusarjan kuitenkin voitoin 4–2.


title: Rasmus Rinne

text: Kaudeksi 2013–2014 Rinne siirtyi kaksivuotisella sopimuksella SM-liigajoukkue Porin Ässiin. Hän aloitti kautensa joukkueen kakkosmaalivahtina Juuso Riksmanille. Rinne teki liigadebyyttinsä kauden kolmannella kierroksella 19. syyskuuta 2013 vieraissa Helsingin IFK:ta vastaan. Hän torjui 18 kertaa ja päästi neljä maalia, kunnes Rinteen tilalle Ässien maalinsuulle vaihdettiin Riksman ajassa 32.33. Ottelupäättyi lopulta Ässien 5–3-tappioon. Riksmanin oltua poissa Rinne pelasi ensimmäisen kokonaisen SM-liigaottelunsa 1. lokakuuta 2013 vieraissa Oulun Kärppiä vastaan. Hän keräsi Ässien 5–2-tappioon päättyneessä ottelussa 32 torjuntaa. Kaikkiaan Rinne pelasi tulokaskautensa aikana 34 runkosarjaottelua. Hän torjui neljä nollapeliä.


title: Rasmus Rinne

text: Kesällä 2014 Rinne osallistui Dallas Starsin nuorten pelaajien kehitysleirille. Kaudeksi 2015–2016 hän siirtyi 1+1-vuotisella sopimuksella Rauman Lukkoon. Rinne jäi kuitenkin selkeäksi kakkosmaalivahdiksi Ryan Zapolskille ja pelasi vain kahdeksan runkosarja- ja kaksi Mestarien liigan ottelua. Hän pelasi ison osan kaudestaan myös lainalla Mestis-joukkue KeuPa HT:ssä, jossa Rinne pelasi 11 runkosarjaottelua. KeuPa oli hänen otteluidensa aikana useimmiten lähettänyt puolestaan Antti Karjalaisen Lukon vahvuuteen.


title: Rasmus Rinne

text: Rinne siirtyi kaudeksi 2016–2017 kaksivuotisella sopimuksella Vaasan Sportiin. Hän toimi alkukauden ajan joukkueen pääasiallisena kakkosmaalivahtina Mika Järviselle ja pelasi 13 ottelua. Rinne pelasi myös yhteensä viisi Mestis-ottelua lainalla sekä Sportin yhteistyöjoukkue Kokkolan Hermeksessä että Espoo Unitedissa, joista jälkimmäiseen joukkueeseen hän siirtyi joulukuussa 2016 joulutaukoon asti ulottuneella sopimuksella paikkaamaan Rasmus Tirrosen loukkaantumista. Rinteen otteet Sportissa olivat kuitenkin varsin epätasaisia ja hän jäi tammikuussa 2017 lopulta joukkueen kolmosmaalivahdiksi, kun Sport vahvisti maalivahtiosastoaan JYPistä lainatulla Veini Vehviläisellä. Joukkueen päävalmentaja Tomek Valtosen mukaan Rinteelle ei ollut käyttöä ja hänelle haetaan uutta seuraa. Rinteen sopimusta ei lopulta kuitenkaan purettu, vaan Sport lainasi hänet muutama päivä Valtosen haastattelun jälkeen loppukaudeksi Mestis-joukkue TuToon. Joukkue tarvitsi maalivahtia loukkaantuneen Kristian Järvisen tilalle.


title: Rasmus Rinne

text: Kaudeksi 2017–2018 Rinne palasi taas Sportin vahvuuteen. Hän pelasi alkukaudella kolme runkosarjaottelua, kunnes marraskuussa 2017 hänen sopimuksensa purettiin yhteisymmärryksessä. Sport hankki samalla maalivahtiosastolleen Jonathan Iilahden. Noin puolitoista viikkoa myöhemmin Rinne siirtyi loppukauden sopimuksella Itävallan Erste Bank Eishockey Ligan Dornbirner EC:hen, jonka maalivahtiosastolta samalla poistui Ronan Quemener.


title: Rasmus Rinne

text: Rinne pelasi alle 18-vuotiaiden MM-kilpailuissa vuonna 2008 sekä alle 18-vuotiaiden Ivan Hlinkan muistoturnauksessa vuonna 2007, jolloin hän voitti hopeaa. Rinne valittiin myös Suomen kolmosmaalivahdiksi alle 20-vuotiaiden MM-kilpailuihin vuoden 2009 turnaukseen, mutta hän ei roolinsa vuoksi näin ollen pukenut yhteenkään otteluun.


title: Gustav Wilhelm af Tibell

text: Gustav Wilhelm af Tibell (1772–1832) oli ruotsalainen sotilas, ylennettiin kenraaliluutnantiksi 1824. Hän osallistui , oli insinööriupseeri ranskalaisten joukoissa Italiassa 1798–1803, palasi Ruotsiin 1808 armeijan ja laivaston vt. yliajutantiksi. Kustaa IV Aadolf hylkäsi hänen sodankäyntiehdotuksensa, jolloin hän erosi 1809. Vuonna 1811 hänestä tuli insinöörikunnan päällikkö, mutta hänet erotettiin 1812, kun häntä epäiltiin ranskalaismieliseksi. Hän sai kuitenkin hyvityksen 1814 ja liittyi jälleen armeijaan. Vuonna 1824 hänestä tuli sotakollegion presidentti.


title: New York, New York (kappale)

text: New York, New York on John Kanderin säveltämä ja Fred Ebbin sanoittama musiikkikappale vuoden 1977 elokuvasta "New York, New York". Kappaleen lauloi elokuvassa Liza Minnelli ja suursuosioon sen nosti Frank Sinatra vuoden 1980 levytyksellään.


title: New York, New York (kappale)

text: Kappale syntyi muiden "New York, New York" -elokuvaan tehtyjen laulujen jälkeen. Kander ja Ebb esittivät säveltämänsä kappaleet ohjaaja Martin Scorseselle ja elokuvan näyttelijöille, Liza Minnellille ja Robert De Nirolle. De Niron mielestä elokuva tarvitsi vahvemman nimikappaleen ja hän pyysi Kanderia ja Ebbiä yrittämään uudelleen, mikä suututti ja loukkasi kokenutta lauluntekijäkaksikkoa. He kuitenkin suostuivat tekemään uuden ehdotuksen nimikappaleeksi. Lopullisesta ”New York, New York” -kappaleesta tuli elokuvan menestynein laulu.


title: New York, New York (kappale)

text: Pormestari Edward I. Koch nimesi kappaleen New Yorkin viralliseksi tunnuslauluksi vuonna 1985.


title: Monacon Grand Prix 2013

text: Monacon Grand Prix 2013 (virallisesti Formula 1 Grand Prix de Monaco 2013) oli Formula 1 -kauden 2013 kuudes osakilpailu, joka ajettiin 26. toukokuuta Monacon katuradalla Monacossa.


title: Monacon Grand Prix 2013

text: Kilpailun voitti Nico Rosberg, jonka isä Keke Rosberg voitti kilpailun myös vuonna 1983. Kilpailu keskeytettiin hetkellisesti kierroksella 44 Pastor Maldonadon ja Jules Bianchin rajun kolarin vuoksi. Nico Rosbergin voitto oli hänen uransa toinen.


title: Napoleonin pisteet

text: Napoleonin pisteet liittyvät geometriassa kolmioihin ja siellä erityisesti Napoleonin lauseena tunnettuun konstruktioon. Siinä kolmion sivuille piirretään tasasivuiset kolmiot siten, että niiden sivut yhtyvät alkuperäisen kolmion kanssa ja kolmioiden vapaat kärjet osoittavat ulospäin kolmiosta. Kun kolmion kärjet yhdistetään janoilla vastaisen sivun tasasivuisen kolmion keskipisteeseen eli painopisteeseen, leikkaavat janat ensimmäisessä Napoleonin pisteessä . Piirroksissa tätä merkillistä pistettä merkitään usein kirjaimella N, ja se on luetteloitu "Kimberlingin merkillisten pisteiden luettelossa" tunnuksella formula_1.


title: Napoleonin pisteet

text:
Ensimmäisen Napoleonin pisteen trilineaariset koordinaatit ovat
ja barysentriset koordinaatit ovat


title: Napoleonin pisteet

text: Toinen Napoleonin piste liittyy "Napoleonin lauseen" konstruktion muunnelmaan, jossa tasasivuisten kolmioiden vapaat kärjet on käännetty kolmiossa sisällepäin. Kun kolmion kärjet yhdistetään vastaisten sivujen tasasivuisten kolmioiden keskipisteisiin janalla, leikkaavat ne "toisessa Napoleonin pisteessä". "Kimberlingin merkillisten pisteiden luettelossa" sitä merkitään tunnuksella formula_4.


title: Napoleonin pisteet

text:
Toisen Napoleonin pisteen trilineaariset koordinaatit ovat
ja barysentriset koordinaatit ovat


title: Napoleonin pisteet

text: Kuten myös epäillään Napoleonin lauseen kohdalla, on esitetty lukuisia väitteitä, ettei Napoleon Bonaparte olisi keksinyt "Napoleonin pisteitä". Silti on jäänyt hämärän peittoon, kuka sen todellisuudessa olisi keksinyt.


title: Kalle Tolonen

text: Kalle Joeli (K. J.) Tolonen (8. lokakuuta 1899 Kajaani – 20. toukokuuta 1965 Helsinki) oli suomalainen insinööri ja TVH:n ylijohtaja. Hän oli koulutukseltaan diplomi-insinööri. Hän toimi ensin 1939–1961 TVH:n yli-insinöörinä ja tieosaston johtajana ja vuodesta 1961 ylijohtajana.


title: Karl Leonhard Tolonen

text: Karl Leonhard Tolonen (29. lokakuuta 1845 Kajaani – 1902 Yhdysvallat) oli Afrikassa ja Yhdysvalloissa vaikuttanut suomalainen pappi ja lähetyssaarnaaja.


title: Karl Leonhard Tolonen

text: Tolonen oli yksi ensimmäisistä suomalaisista lähetyssaarnaajista. Hän oli mukana siinä joukossa, joka heinäkuussa 1870 saapui ensimmäisenä Ambomaan Omandongolle. Hänen työkautensa Ambomaalla jäi kuitenkin verrattain lyhyeksi, sillä se päättyi jo vuonna 1876.


title: Karl Leonhard Tolonen

text: Vuonna 1888 Tolonen lähti Yhdysvaltoihin, jossa oli perustamassa Suomi-Synodia ja toimi sen johtajana 1898–1902.


title: Martti Tolpo

text: Martti Tolpo (1749–1806) oli suomalainen kirkonrakentaja. Hän suunnitteli muun muassa Lopen kirkon, joka paloi 1856, Hausjärven kirkon (1789) ja Janakkalan ja Pyhäjärven (Ul.) tapulit. Lisäksi hän uudisti ja laajensi Rengon keskiaikaista kivikirkkoa 1783 ja Kirkkonummen keskiaikaista kivikirkkoa 1797–1798.


title: Martti Tolpo

text: Merkittäviä kirkonrakentajia olivat myös hänen poikansa Axel Magnus Tolpo ja tämän poika Theodor Johannes Tolpo.


title: Axel Magnus Tolpo

text: Axel Magnus Tolpo (1782–1845) oli suomalainen kirkonrakentaja. Hänen isänsä oli tunnettu kirkonrakentaja Martti Tolpo, ja myös hänen poikansa Theodor Johannes Tolpo oli kirkonrakentaja.


title: Liuskekaasu

text: Liuskekaasu on kalkki- ja liuskekiven huokosista porattavaa tavallista maakaasua. Liuskekaasua porataan vesisärötystekniikalla. Liuskekaasun hyödyntäminen on vasta aluillaan. Yhdysvalloista alkaneen liuskekaasubuumin uskotaan mullistavan koko maailman energiamarkkinat.


title: Liuskekaasu

text: Liuskekaasuvarojen määrä maailmassa on vielä osittain tuntematon, mutta tunnetut varat ovat yhteensä noin 325 biljoonaa kuutiometriä . Maailman suurimmat liuskekaasuvarannot on löydetty Kiinasta. Niiden hyödyntämisen aloittamisen uskotaan lisäävän Kiinan kansainvälistä kilpailukykyä tulevaisuudessa. Euroopan liuskekaasuvarantojen (etenkin Puolassa, Ranskassa ja Norjassa) ei katsota olevan hyödynnettävissä lähitulevaisuudessa.


title: Liuskekaasu

text: Liuskekaasun hinta Yhdysvalloissa on noin neljännes maakaasun hinnasta Euroopassa. Tämä parantaa Yhdysvaltain kilpailukykyä energiaintensiivisillä tuotannonaloilla, kuten kemian-, metsä- ja metalliteollisuudessa.


title: Liuskekaasu

text: Liuskekaasu on fossiilinen polttoaine, siinä missä normaali maakaasukin. Kuitenkin esimerkiksi Yhdysvallat on pystynyt vähentämään ensi kertaa ilmastopäästöjä siirtymällä kivihiilestä liuskekaasuun.. Liuskekaasun louhinnassa käytettävät kemikaalit saattavat kuitenkin saastuttaa pohjavesiä ja kaasukaivoista syntyy myös metaanipäästöjä . Luonnonsuojelujärjestö WWF kehottaa jättämään liuskekaasuvarannot käyttämättä EU:ssa, niiden kielteisten ympäristövaikutusten takia.


title: Theodor Johannes Tolpo

text: Theodor Johannes Tolpo (k. 1868) oli suomalainen kirkonrakentaja. Hänen isänsä oli kirkonrakentaja Axel Magnus Tolpo, ja tämän isä Martti Tolpo oli kuuluisa kirkonrakentaja.


title: Theodor Johannes Tolpo

text: Ernst Lohrmannin suunnitteleman Rääkkylän kirkon rakentamista Tolpo johti 1849-1851. Uukuniemen kirkon hän uusi ja rakensi kirkon tapulin 1853. Seuraavana vuonna valmistui hänen johdollaan rakennettu Lohrmannin suunnittelema Ruokolahden kirkko.


title: Onni Tolvanen

text: Onni Edvard (Eetu) Tolvanen (28. maaliskuuta 1881 Oulu – 25. elokuuta 1943 Helsinki) oli suomalainen kansansivistyksen edistäjä.


title: Onni Tolvanen

text: Tolvasen vanhemmat olivat kansakoulunopettaja, kasvatuslaitoksen johtaja Erik Edvard Tolvanen ja Elisabet Laitinen. Hän pääsi ylioppilaaksi Oulun lyseosta vuonna 1900 ja valmistui filosofian kandidaatiksi Helsingin yliopistosta 1906 sekä filosofian maisteriksi 1937.


title: Onni Tolvanen

text: Tolvanen toimi Limingan kansanopiston johtajana 1907–1919 ja Kansanvalistusseuran sihteerinä 1921–1943 ja sen kirjeopiston KVSK-Opiston johtajana 1920–1943.


title: Onni Tolvanen

text: Tolvanen oli naimisissa vuodesta 1907 pankkivirkailija Tyyra Emilia Nyqvistin kanssa.


title: Venesjärvi

text: Venesjärvi on noin 450 asukkaan maalaiskylä Kankaanpään alueella. Matkaa Kankaanpään kaupunkiin on 12 kilometriä ja Poriin 45 kilometriä. Kylä tunnetaan aktiivisesta kyläyhdistystoiminnasta, ja kylä on voittanut Satakylät ry:n jakaman vuoden 2008 maakuntakylä -palkinnon. Kylän järven, Venesjärven ympäristöstä löytyy lukuisia kesäasuntoja, minkä takia Venesjärven asukasluku nousee kesäaikaan huomattavasti.


title: Venesjärvi

text: Kylällä toimii ala-aste, ryhmäpäiväkoti, esikoulu ja iltapäiväkerho. Ala-asteen oppilasmäärä on ollut nousussa viime vuosina. Järven rannassa on suosittu kaupungin uimaranta ja venelaituri. Kylän keskustan alue on osayleiskaavassa, johon on kaavoitettu uusiakin tonttialueita. Kylässä on jätevedenpuhdistamo sekä kaupungin vesiverkosto.


title: Abessiniankirjorastas

text: Abessiniankirjorastas ("Geokichla piaggiae") on rastaiden heimoon kuuluva varpuslintu.


title: Abessiniankirjorastas

text: Abessiniankirjorastasta tavataan Afrikan itäosissa. Laji on luokiteltu elinvoimaiseksi.


title: Afrikankirjorastas

text: Afrikankirjorastas ("Geokichla gurneyi") on rastaiden heimoon kuuluva varpuslintu.


title: Afrikankirjorastas

text: Afrikankirjorastasta tavataan eteläisessä Afrikassa ja Itä-Afrikan eteläosissa. Lajia on kuvattu harvinaiseksi tai paikallisesti yleiseksi ja se on luokiteltu elinvoimaiseksi.


title: Tolpo

text: Tolpo on suomalainen sukunimi, joka on ollut muun muassa seuraavilla henkilöillä:


title: Eila Minkkinen

text: Eila Sisko Minkkinen (s. 12. tammikuuta 1945 Konginkangas) on suomalainen kuvanveistäjä ja hopeaseppä.


title: Eila Minkkinen

text: Eila Minkkinen syntyi maanviljelijä Alle Minkkisen ja emäntä Helmi Sällisen perheeseen. Hänen puolisonsa vuodesta 1978 on rakennusinsinööri Veikko Niinimäi. Minkkinen aloitti opintonsa Taideteollisen oppilaitoksenAmmattikoulun iltakoulussa metallitaiteen osastolla 1961. Samaan aikaan Minkkinen oli oppilaana kultasepän verstaassa kolme vuotta. Vuosina 1965–1969 hän opiskeli Taideteollisuusopiston Teollisen muotoilun osastolla. Minkkisellä on ollut oma studio vuodesta 1969, ensin Helsingissä ja myöhemmin Vanhassa Raumassa. Koruissa hänen pääasialliset materiaalit ovat olleet hopea ja pronssi, mutta myös epätavallisemmat korumateriaalit kuten paperi. Vuonna 1986 hänen paperikorunäyttelynsä herätti laajaa huomiota. Veistosten materiaalina on ollut lähinnä kupari. Taideteollisessa Korkeakoulussa hän toimi tuntiopettajana 1972-1979.


title: Eila Minkkinen

text: Minkkisen koruja nähtiin ensimmäisen kerran Helsingissä "Uudet korut" -näyttelyssä 1967. Sen jälkeen teoksiaan on ollut esillä noin sadassa yhteisnäyttelyissä Suomessa ja muissa maissa ryhmänäyttelyissä yli kolmessakymmenessä maassa. Yksityisnäyttelyitä on ollut Suomessa 37.


title: Eila Minkkinen

text: Minkkisellä on useita julkisia teoksia ja hänen teoksiaan on useiden museoiden kokoelmissa, Designmuseossa Helsingissä, Turun, Porin, Rauman, Lahden, Kotkan, Äänekosken ja Jyväskylän taidemuseoissa sekä Lönnströmin Taidemuseossa, Lars ja Helena Pahlmanin nykykorukokoelmassa ja Korutaideyhdistyksen kokoelmassa. Hänen kaksi taideteostaan, Kesä ja Talvi ovat esillä EU Tuomioistuimen kokoelmassa Luxemburgissa. Hänen suunnittelemansa ja valmistamansa rintakoru on nähtävänä Pariisin Musée des Arts Décoratifs´in kokoelmassa. Minkkisen töiden laaja retrospektiivinen näyttely "Osaatteko valssata, neiti Minkkinen" oli Rauman taidemuseossa kesällä 2015.


title: Nokia Lumia 925

text: Nokia Lumia 925 on Microsoft Mobilen valmistama älypuhelin. Sen julkisti Nokia 14. toukokuuta 2013. Puhelimessa on alumiinirunko, joka tekee siitä erityisen kestävän. Euroopassa myynti alkoi ensin Britanniassa, Saksassa ja Italiassa. Suomessa myynti alkoi 15. elokuuta 2013 Nokian omassa myymälässä.


title: Nokia Lumia 925

text: Kesäkuussa 2014 tuli päivitys WP 8.1


title: Australiankirjorastas

text: Australiankirjorastas ("Zoothera lunulata") on rastaiden heimoon kuuluva varpuslintu.


title: Australiankirjorastas

text: Australiankirjorastas tavataan Australiassa. Lajin kannaksi arvioidaan 12 000 pesivää yksilöä ja se on luokiteltu elinvoimaiseksi.


title: Australiankirjorastas

text: Australiankirjorastas rakentaa kupinmuotoisen pesänsä puun oksalle. Pesä voi sijaita melko lähellä maata tai 15 metrin korkeudessakin. Molemmat emot osallistuvat poikasten hoitamiseen.


title: Australiankirjorastas

text: Australiankirjorastas käyttää ravinnokseen pieniä selkärangattomia, joita se etsii maasta.


title: Gunārs Skvorcovs

text: Gunārs Skvorcovs (s. 13. tammikuuta 1990 Saldus, Latvia) on latvialainen jääkiekkohyökkääjä, joka pelaa KHL-seura Dinamo Riiassa.


title: Gunārs Skvorcovs

text: Skvorcovs aloitti uransa Liepājas Metalurgsin joukkueessa. Hän pelasi ensimmäisen ottelunsa Latvian pääsarjassa jo 14-vuotiaana. Skvorcovs edusti Liepājas Metalurgsia aina kauteen 2012–2013 saakka, jolloin hän siirtyi KHL-liigan Dinamo Riian riveihin.


title: Gunārs Skvorcovs

text: Skvorcovs on edustustanut Latvian maajoukkuetta alle 18-vuotiaiden MM-kisoissa 2008, nuorten MM-kisoissa 2008, 2009 ja 2010 sekä aikuisten MM-kisoissa 2012 ja 2013.


title: CLP-asetuksen mukaiset varoitusmerkinnät

text: Sellaisten kemikaalien, jotka on luokiteltu vaarallisiksi ja jotka kuuluvat REACH-asetuksen piiriin, toimittajan tulee tiedottaa kyseisen kemikaalin vaaroista CLP-asetuksen mukaisilla varoitusmerkinnöillä. Asetus vaatii, että aineiden tai niitä sisältävien seosten merkinnöistä on käytävä ilmi CLP-asetuksen mukaiset tiedot.


text: Aineet on täytynyt luokitella, merkitä ja pakata CLP-asetuksen mukaisesti 1.12.2010 alkaen. Seosten osalta CLP-asetuksen mukaiselle luokitukselle, merkinnöille ja pakkaamiselle on siirtymäaikaa 1.6.2015 asti.


text: CLP-asetuksella pannaan EU:ssa täytäntöön maailmanlaajuisesti yhdenmukaistettu kemikaalien luokitus- ja merkintäjärjestelmä GHS. Järjestelmän tavoitteena on, että kemikaalien luokituksessa ja merkinnöissä käytettäisiin samoja periaatteita koko maailmassa, jolloin kemikaaliturvallisuus paranee ja kemikaalikauppa yli rajojen helpottuu.CLP-asetus määrää käytettäväksi uudet vakioidut varoitusmerkit. Varoitusmerkin on oltava kärjellään oleva neliö, jossa on musta symboli valkoisella taustalla sekä punainen kehys. Merkin on oltava riittävän leveä näkyäkseen selvästi. Asetuksessa on myös säädetty vaatimuksia varoitusetikettien ja varoitusmerkkien vähimmäismitoille sekä varoitusmerkkien muodolle ja värille pakkauksissa.


text: Varoitusmerkit luokitellaan vaaran mukaan fysikaalisiin vaaroihin, terveydelle aiheutuviin vaaroihin, ympäristölle aiheutuviin vaaroihin sekä muihin vaaroihin. Aineita ja seoksia, joiden ominaisuudet täyttävät tietyt vaaroihin liittyvät kriteerit, pidetään vaarallisina ja ne on luokiteltava ja merkittävä luokitusta vastaavalla varoitusmerkillä. Kutakin vaaraluokkaa, vaaraluokan jaottelua ja vaarakategoriaa vastaa tietty varoitusmerkki.


text: Varoitusetiketeille on asetettu muun muassa seuraavia vaatimuksia :


text: Suurimmat muutokset vanhaan tapaan verrattuna ovat muutokset merkeissä, R- ja S-lauseiden korvaaminen uusilla ja huomiosanat. Lisäksi uusi tapa tuo käyttöön lisää luokkia ja kategorioita, sekä tämän vuoksi enemmän raja-arvoja ja erilaisia luokituskriteerejä.


text: Uudet varoitusmerkit ovat hajoava ihminen, jolla osoitetaan vakava terveysvaikutus, huutomerkki joka vastaa osittain ennenkin käytössä ollutta Andreaan ristiä sekä varoitusmerkki paineen alaisista kaasuista.


text: Edellisessä tavassa käytössä olleet R- ja S-lauseet korvataan H- ja P-lausekkeilla. Lausekkeiden tarkoituksena on antaa lisätietoa varoitusmerkin lisäksi varoitusetiketeissä. H- eli vaaralauseke antaa lisätietoja aineen vaarallisuudesta. Sillä voidaan täydentää merkin tietoa, esimerkiksi: H202 Räjähde; Vakava sirpalevaara. P- eli turvalauseke lisää puolestaan käyttöturvallisuuteen liittyviä huomioita pakkaukseen, kuten esimerkiksi: P273; Vältettävä päästämistä ympäristöön.


text: Uutena asetuksessa on huomiosanojen käyttäminen. Käytettävät huomiosanat ovat "Vaara" ja "Varoitus". Kun aineen luokitus tiedetään tarvittava huomiosana saadaan selville CLP-asetuksen mukaisesta taulukosta. Samasta taulukosta saadaan aineelle myös varoitusmerkit, kaikki H-lauseet ja tarvittavat P-lausekkeet.


title: Gullah

text: Gullah on Yhdysvaltain Etelä-Carolinan, Georgian ja pohjoisen Floridan rannikolla sekä Sea Islands -saarilla asuvien afroamerikkalaisten eli gullahien puhuma englannin kieleen pohjautuva kreolikieli. Georgian Ogeechee-joella puhuttavaa gullahia kutsutaan nimellä "geechee". Gullah syntyi 1700-luvulla Barbadokselta tulleiden orjien kieleksi, ja siinä on erityisen paljon afrikkalaisia ja karibialaisia vaikutteita. Kielen nimi tulee luultavasti Angola-nimestä. Gullah eroaa tavallisesta afrikkalaisamerikkalaisesta englannista muun muassa siinä, että gullahissa käytetään harvoin verbin aikamuotoja tai monikkomuotoja.


title: Aereo

text: Aereo on yhdysvaltalainen teknologiayritys, joka tarjoaa käyttäjilleen mahdollisuutta katsoa antenniverkossa lähetettäviä TV-kanavia Internetin välityksellä taulutietokoneissa, puhelimissa ja www-selaimissa. Televisioyhtiöt haastoivat Aereon oikeuteen heti palvelun avaamisen jälkeen , mutta syytteet on toistaiseksi hylätty.


title: Aereo

text: Aereo varaa jokaiselle käyttäjälle erikseen yhden pienikokoisen antennin, joka vastaanottaa käyttäjälle lähetettävän signaalin. Käyttäjä voi joko katsoa vuokraamansa antennin lähetystä suorana tai nauhoittaa ohjelmia myöhemmin katsottavikseen, kuten perinteisellä Videonauhurillakin.


title: Aereo

text: Palvelu välittää kaupunkien antenniverkoissa kuuluvia TV-lähetyksiä vain kunkin antenniverkon kantamalla oleville käyttäjille, jotka voisivat siten periaatteessa vastaanottaa samat lähetykset omallakin antennillaan. Kantomatkarajoitus on toteutettu siten, että palvelu vaatii vastaanottimelta eli esimerkiksi taulutietokoneelta paikannustoimintoa, ja vertaa sen antamaa tietoa ennalta arvioituun kuuluvuusalueeseen.


title: Aereo

text: New Yorkissa Aereo välittää 28 TV-kanavaa, joista osa kuuluu Yhdysvaltain suurimpiin kanaviin.


title: Aereo

text: Toimintatapa muistuttaa suomalaista TVkaista-palvelua, jossa jokaiselle käyttäjälle vuokrataan erillinen digitaalisovitin. Kuten Aereon, myös TVkaistan syyllistymistä tekijänoikeusrikokseen on selvitetty oikeusteitse.


title: Aereo

text: Aereo aloitti toimintansa New Yorkista, ja laajentui 15. toukokuuta 2013 Bostoniin.


title: Aereo

text: Yhtiön toimitusjohtaja Chet Kanojia on 8. tammikuuta 2013 ilmoittanut yhtiönsä aikovan laajentaa palvelua myös seuraaviin kaupunkeihin Yhdysvalloissa: Atlanta, Austin, Baltimore, Birmingham (AL), Chicago, Cleveland, Dallas, Denver, Detroit, Houston, Kansas City, Madison (WI), Miami, Minneapolis, Philadelphia, Pittsburgh, Providence (RI), Raleigh-Durham (NC), Salt Lake City, Tampa ja Washington D.C.


title: Aereo

text: 1. maaliskuuta 2012 osa Yhdysvaltain suurimmista televisioyhtiöistä haastoi Aereon oikeuteen tekijänoikeuksien rikkomisesta kahdesta syystä. Ensinnäkin televisioyhtiöiden mukaan Aereon lähetykset ovat rinnastettavissa julkisiin esityksiin, joihin tarvittaisiin asianomistajien lupa. Toisekseen TV-ohjelmia kopioidaan niitä tallennettaessa, johon Aereo televisioyhtiöiden mukaan niin ikään tarvitsisi luvan.


title: Aereo

text: EFF vetosi tuomareihin, etteivät nämä antaisi ”televisioyhtiöiden murskata innovatiivista suoratoistopalvelua tekaistulla syytteellä tekijänoikeusrikkomuksesta”. Vetoomuksessa todettiin, että ”pitkällisen oikeudenkäynnin uhka lannistaa yrityksiä, jotka yrittävät tuoda lisäarvoa televisionkatseluun, jättäen markkinan muutaman vakiintuneen toimijan käsiin”. Lisäksi mainittiin, että samat tahot yrittivät aikoinaan estää myös Videonauhurin tulon markkinoille.


title: Aereo

text: Aereo voitti jutun sekä alioikeudessa että vetoomustuomioistuimessa. Päätöksissä todettiin, että Aereon lähetykset yksittäisille tilaajille eivät ole rinnastettavissa julkisiin lähetyksiin. Tallentamisenkaan ei todettu rikkovan tekijänoikeuksia, koska korkein oikeus oli jo antanut päätöksen vastaavasta tilanteesta. Vetoomustuomioistuimen tuomari Denny Chin tosin katsoi eriävässä lausunnossaan, että tilaajakohtaiset antennit ovat vain keino hyödyntää Aereon havaitsemaa porsaanreikää laissa.


title: Aereo

text: Televisioyhtiöiden haasteen mukaan Aereon toiminta uhkaa niiden liiketoimintamallia heikentämällä näiden mahdollisuuksia lisensoida sisältöä perinteisille levittäjäkumppaneille kuten kaapeli- ja satelliittitelevisioyhtiöille.


title: Shinyanga

text: Shinyanga on kaupunki Pohjois-Tansaniassa. Kaupunki on samannimisen piirikunnan hallinnollinen keskus ja Shinyangan alueen pääkaupunki. Vuonna 2012 kaupungissa oli 103 795 asukasta.


title: Shinyanga

text: Shinyanga kuuluu Köppenin ilmastoluokituksessa trooppiseen savanni-ilmastoon, jossa on havaittavissa selkeä sadekausi ja kuivakausi. Alueen vuosittainen sadanta vaihtelee 600 mm ja 900 mm välillä. Sadekausi alkaa tavallisesti lokakuun puolivälissä ja päättyy toukokuun alkupuolella. Sadekaudessa on kaksi huippua; ensimmäinen ajoittuu lokakuun ja joulukuun välille, kun taas toinen helmikuun ja toukokuun välille. Kuivan kauden aikana maaperä on vaikeasti viljeltävää ja karjatalous sekä kotitaloudet kärsivät vedenpuutteesta.


title: Shinyanga

text:
Shinyangan alueen suurin etninen ryhmä on sukuma. Muita etnisiä ryhmiä ovat nyamwezi, sumbwa, nyiramba, taturu ja hadzabe. Kaupungissa on myös merkittävä arabivähemmistö.
Shinyanga Urban-piirikunta jakaantuu 13 osa-alueeseen tai kaupunginosaan, jotka ovat Chamaguha, Chibe, Ibadakuli, Ibinzamata, Kambarage, Kitangili, Kizumbi, Nkolandoto, Mwamalili, Mwawaza, Ndala, Ngokolo ja Shinyanga Mjini.


title: Shinyanga

text: Shinyangan kaupungin alueella (Shinyanga Urban district) sijaitsi vuonna 2006: 52 esikoulua, 37 ala-astetta ja 11 yläastetta. Kaupungissa toimii myös valtiollinen ammattikoulu, joka tarjoaa koulutusohjelmia muun muassa puutöihin, hitsaukseen, automekaniikkaan, jalokivien hiontaan, sähköasennukseen, tietotekniikkaan, voimalatyöskentelyyn, räjäytykseen ja poraamiseen.


title: Shinyanga

text: Shinyangan kaupungissa sijaitsee yksi julkinen ja yksi yksityinen sairaala. Kaupungissa ei sijaitse terveyskeskuksia.


title: Shinyanga

text: Kaupunki saa tällä hetkellä käyttövetensä neljästä kohteesta: Ning’hwan padosta, porakaivoista Kizumbin läheisyydessä, muista matalista kaivoista sekä Nhumbun padosta, joka tällä hetkellä palvelee lähinnä Mwaduin kaivosten tarpeita. On arvioitu, että vain 56 prosentilla kaupungin asukkaista on puhtaan ja turvallisen veden saantimahdollisuus.


title: Shinyanga

text: Tansanian valtiollisen sähköyhtiön TANESCON verkko kattoi 13 kylää Shinyangan kaupungissa vuonna 2005 tarjoten sähköä vain 5881 asiakkaalle.


title: Shinyanga

text:
Shinyangassa sijaitsee Tansanian valtiollisen rautatieverkon (englanniksi Central Line) asema, jonka kautta junat liikennöivät Taboran ja Mwanzan välillä. Kaupungin keskustan halki kulkee myös Taboran ja Mwanzan välinen moottoritie. Noin 15 kilometriä kaupungista koilliseen sijaitsee Shinyangan lentokenttä, joka tunnetaan myös nimellä Ibadakuli Airport. Lentokentän kautta liikennöidään vain Tansanian sisäisiä lentoja.
Kaupungissa sijaitsee vuonna 1983 valmistunut urheiluareena, Kambarage Stadium.Shinyanga on maatalousvaltainen alue, joten sen elinkeinot liittyvät keskeisesti maanviljelyyn ja karjatalouteen. Kaivostoiminta on kuitenkin viime vuosikymmeninä kasvattanut osuuttaan Shinyangan taloudessa. Noin 30 kilometriä kaupungista koilliseen, Mwaduin alueella sijaitsee vuonna 1940 avattu timanttikaivos Williamson Diamond Mine, joka tuottaa Tansanian suurimpana timanttikaivoksena noin 300 000 karattia timanttia vuosittain.


title: Shinyanga

text: Maatalouden sektori kattaa noin 75 prosenttia alueen taloudesta ja työllistää yli 90 prosenttia työssäkäyvistä. Alueen maataloustuotannon tärkeimmät rahakasvit ovat puuvilla ja tupakka, kun taas ruokakasveista tärkeimmät ovat maissi, durra, riisi, bataatti, hirssi ja maniokki. Alueen karjatalous käsittää karjan, vuohien ja lampaiden kasvatusta.


title: Simon Tolpo

text: Simon Tolpo (Tålpo) eli "Simon Johannis, Aboensis" (9. lokakuuta 1652 Turku – 5. heinäkuuta 1711 Naantali) oli suomalainen kirkkoherra ja Turun akatemian teologian, logiikan ja metafysiikan professori.


title: Simon Tolpo

text: Tålpon vanhemmat olivat porvari Johan Eriksson Tolpo (k. 1681) ja tämän ensimmäinen puoliso Katarina Eskilsdotter Miltopaeus. Hän pääsi ylioppilaaksi Turussa 1666. Tålpo valmistui Turun akatemiasta filosofian maisteriksi 1677, ja hänet vihittiin papiksi Turun hiippakunnassa 1690.


title: Simon Tolpo

text: Tålpo oli Turun akatemian toisena filosofian apulaisena vuodesta 1675, logiikan ja metafysiikan professorina vuodesta 1679, kolmantena teologian professorina vuodesta 1700 ja toisena teologian professorina vuodesta 1706. Hän oli samalla palkkapitäjänsä Piikkiön kirkkoherrana vuodesta 1690, Naantalin ja Raision kirkkoherrana vuodesta 1700 sekä Turun tuomiokapitulin jäsenenä vuodesta 1695. Tålpo toimi Turun akatemian rehtorina kahteen otteeseen 1688–1689 ja 1706–1707.


title: Simon Tolpo

text: Tålpo oli naimisissa 1679–1697 Katarina Eriksdotter Helsingin (k. 1697) ja vuodesta 1698 Sara Lietzenin kanssa.


title: Nils Magnus Tolpo

text: Nils Magnus Tolpo (2. joulukuuta 1770 Köyliö – 17. kesäkuuta 1853 Tammela) oli suomalainen kirkkoherra ja teologian tohtori.


title: Nils Magnus Tolpo

text: Tolpon vnahemmat olivat Pirkkalan kirkkoherra Mårten Tolpo (1726–1805) ja Eva Katarina Belin. Hän kävi Porin triviaalikoulua ja pääsi ylioppilaaksi 1787. Tolpo valmistui Turun akatemiasta filosofian maisteirksi 1792 ja hänet vihittiin papiksi Turun hiippakunnassa 1801. Hänestä tuli teologian tohtori 1831 ja riemumaisteri 1844.


title: Nils Magnus Tolpo

text: Tolposta tuli Turun akatemian psykologian dosentti vuonna 1795 ja metafysiikan dosentti vuonna 1799. Hän toimi logiikan ja metafysiikan vt. professorina 1804 ja 1805 sekä oli samalla Turun tuomiokapitulin amanuenssina vuodesta 1795, varanotaarina vuodesta 1802 ja notaarina vuodesta 1804. Vuonna 1809 Tolposta tuli Tammelan kirkkoherra ja vuonna 1811 lääninrovasti ja Hämeenlinnan koulujen tarkastaja. Hän laati vuonna 1807 Turun hiippakunnan ensimmäisen matrikkelin ja julkaisi muutamia suomenkielisiä kirjoja. Hän vastusti kirjoituksellaan Åbo Tidningar lehdessä J. V. Snellmanin kansallisuusohjelmaa, ja sai sen ansiosta osakseen pilkkanimen


title: Musoma

text: Musoma on kaupunki Tansaniassa. Vuonna 2012 kaupungissa oli 134 327 asukasta. Musoma on Maran alueen hallinnollinen pääkaupunki.


title: Musoma

text: Kaupunki sijaitsee Pohjois-Tansaniassa Victoriajärven itärannalla, lähellä Kenian ja Ugandan rajaa.


title: Juha Granath

text: Juha Granath (s. 1952) on suomalainen toimittaja, joka työskenteli ennen eläköitymistään Yleisradion ajankohtaistoimituksessa.


title: Juha Granath

text: Granath teki Yleisradion Silminnäkijä-ohjelmaa vuodesta 1998 lähtien. Lisäksi hän oli toimittajana Ajankohtaisessa kakkosessa. Granath tuli tunnetuksi Olkiluoto 3 -ydinvoimalan rakennusprojektiin liittyvistä epäselvyyksistä kertovista raporteistaan.


title: Juha Granath

text: Porista kotoisin oleva Granath on nuorempana pelannut jalkapalloa. Vuonna 1970 hän voitti A-nuorten Suomen mestaruuden Porin Ässien joukkueessa.


title: Félix Ramananarivo

text: Félix Ramananarivo MS (19. toukokuuta 1934 – 12. toukokuuta 2013) oli madagaskarilainen roomalaiskatolinen piispa. Hänet vihittiin papiksi 14. elokuuta 1965 ja nimitettiin Antsirabén hiippakunnan johtoon 11. marraskuuta 1994. Piispaksi vihkiminen seurasi 18. kesäkuuta 1995. Pääkonsekraattorina toimi Jean-Guy Rakodondravahatra, jota avustivat Philibert Randriambololona ja Alwin Albert Hafner.


title: Félix Ramananarivo

text: Ramananarivo jäi eläkkeelle 13. marraskuuta 2009, jolloin hänen seuraajakseen Antsirabén piispana nimitettiin Philippe Ranaivomanana.


title: Alwin Albert Hafner

text: Alwin Albert Hafner MSF (11. syyskuuta 1930 Balsthal – 7. tammikuuta 2016) oli Madagaskarilla toiminut sveitsiläinen roomalaiskatolinen piispa. Hänet vihittiin papiksi 28. kesäkuuta 1957 ja nimitettiin Moromben hiippakunnan johtoon 15. toukokuuta 1989. Piispaksi vihkiminen seurasi 22. huhtikuuta 1990. Pääkonsekraattorina toimi Victor Razafimahatratra, jota avustivat Gilbert Ramanantoanina ja Bernard Charles Ratsimamotoana.


title: Alwin Albert Hafner

text: Hafner erosi tehtävistään Moromben piispana 15. heinäkuuta 2000. Häntä seurasi Zygmunt Robaszkiewicz.


Nürnbergin kansainvälinen ihmisoikeuspalkinto on saksalainen ihmisoikeispalkinto vuodelta 1995. Sen arvo on noin 15 000 euroa.


title: Hannah Arendt -palkinto

text: Hannah Arendt -palkinto on Heinrich Böll säätiön sekä Bremenin osavaltion hallituksen antama ihmisoikeuspalkinto vuodelta 1995. Palkinto on nimetty saksalaisen poliittisen teoreetikon Hannah Arendtin mukaan.


title: Luettelo Tšekkoslovakian presidenteistä

text: Tämä on luettelo Tšekkoslovakian presidenteistä. Luettelossa ei ole huomioitu Tšekkoslovakian pakolaishallituksen, Böömin ja Määrin protektoraatin ja Slovakian tasavallan presidenteistä.


title: Robert Schuman -mitali

text: Robert Schuman -mitali on Euroopan parlamentin Euroopan kansanpuolueen ryhmän myöntämä ihmisoikeuspalkinto vuodelta 1986. Palkinto on nimetty Robert Schumanin mukaan.


title: Luettelo Portugalin pääministereistä

text: Tämä on luettelo Portugalin pääministereistä.


title: Gianfranco Paolucci

text: Gianfranco Paolucci (s. 18. helmikuuta 1934 Pesaro) on italialainen miekkailija ja olympiamitalisti. Hän sai kalvan joukkuekilpailussa hopeaa vuoden 1964 kesäolympialaisissa Tokiossa. Hän kilpaili myös vuoden 1968 kesäolympialaisissa Méxicossa, jossa hän putosi kalvan yksilökilpailussa toisella kierroksella ja sijoittui sen joukkuekilpailussa kuudenneksi.


title: George Bryant

text: George Philip ("Phil") Bryant (22. helmikuuta 1878 Melrose, Massachusetts – 18. huhtikuuta 1938 Marshfield, Massachusetts) oli yhdysvaltalainen jousiampuja. Vuoden 1904 kesäolympialaisissa Saint Louisissa hän voitti kaksi kultamitalia ja sai lisäksi pronssimitalin. Hän voitti kansallisen mestaruuden vuosina 1905, 1909, 1911 ja 1912.


title: George Bryant

text: Bryant valmistui Harvard Law Schoolista, työskenteli lakimiehenä Bostonissa ja toimi Brant Rock Water Companyn johtotehtävissä. Myös hänen veljensä Wallace Bryant oli jousiampuja.


title: Wallace Bryant

text: Wallace Bryant (19. joulukuuta 1863 Melrose, Massachusetts – 2. toukokuuta 1953 Gloucester, Massachusetts) oli yhdysvaltalainen jousiampuja. Hän sai vuoden 1904 kesäolympialaisissa Saint Louisissa pronssia joukkuekilpailussa. Lisäksi hän sijoittui kaksoisamerikkalaiskierroksella viidenneksi ja kaksoisyorkilaiskierroksella neljänneksi. Bryant tuli myöhemmin tunnetuksi muotokuvataiteilijanakin. Myös hänen veljensä George Bryant oli jousiampuja.


title: Imatran raja-asema

text: Imatran rajan-asema eli Imatra–Enso on Imatralla, Suomen kaakkoisrajalla sijaitseva vilkas kansainvälinen rajanylityspaikka. Asema on avoinna vuorokauden ympäri. Matkustajamääriltään Imatran raja-asema oli vuonna 2012 Suomen itärajan 3. vilkkain ylityspaikka Vaalimaan ja Nuijamaan raja-asemien jälkeen.


title: Imatran raja-asema

text: Liikenne Imatran rajanylityspaikalla käynnistyi Enson (ven. Svetogorsk) sellu- ja paperikombinaatin rakennustöiden liikennetarpeen johdosta 17. maaliskuuta 1972. Raja-asemaa on uudistettu vaiheittain liikennemäärien kasvamisen mukaan. Vuoteen 1990 saakka rajaliikenne oli käytännössä erityiskulkulupien nojalla tehtävää työmaaliikennettä. Vuodesta 2007 lähtien Imatran rajanylityspaikka on ollut avoinna ympäri vuorokauden. Raja-asemalla tehtiin vuonna 2012 yhteensä 2 225 563 matkustajien rajatarkistusta. Määrä on yli kaksinkertaistunut vuodesta 2009.


title: Imatran raja-asema

text: Rajanylityspaikan vastapuoli Venäjällä sijaitsee Ensossa (Svetogorsk), joka on kaupunki Leningradin alueen Viipurin piirin pohjoisosissa. Maantieliikennettä palveleva rajanylityspaikka kulkee nimellä MAPP Svetogorsk. Lyhenne MAPP tulee venäjän kielen kansainvälistä ajoneuvojen tarkastuspistettä tarkoittavista sanoista (). Rautatien tavaraliikennettä palvelee Enson toinen toimipiste.


title: Imatran raja-asema

text: Imatran kautta saapuu henkilö- ja tavaraliikennettä Itä- ja Etelä-Suomeen esimerkiksi Leningradin alueelta, Karjalan tasavallasta ja kauempaakin Venäjältä.